
Minister Hooyboer-Winklaar y Universidad di Aruba ta firma 


Acuerdo cu Osgoode Hall Law 
School di York University pa 
cooperacion y intercambio di 
studiante y staf 


RECIENTEMENTE Minister Michelle 
Hooyboer-Winklaar hunto cu Universidad 
di Aruba a firma un acuerdo cu e 
prestigioso Osgoode Hall Law School di 
York University na Canada. 

Cu e acuerdo aki e dos institutonan 
di enseñansa superior ta formalisa e 
cooperacion entre nan facultad di ley 
como tambe e intercambio di studiante 
y staf. 

Un aspecto interesante di e acuerdo t’e 
posibilidad pa studiantenan di Facultad 
di Ley di Universidad di Aruba pa haci un 
intercambio di un semester na Osgoode 
Hall Law School na Canada. 

Esaki ta un oportunidad unico pa nos 
studiantenan cu ta studia na Universidad 
di Aruba pa por haya e experencia 
internacional. 

Den cuadro di maneho pa stimula 
internacionalisacion Universidad di 
Aruba ta expandiendo continuamente e 
posibilidadnan pa nos studiantenan haci 
intercambio internacional. 

Den transcurso di e ultimo añanan 
a logra firma diferente acuerdo cu 
universidadnan renombra na diferente 
pais rond mundo. 


Mirando e hecho cu Universidad di Aruba 
a logra haya un charter y financiamento 
di e programa Erasmus-I- di Union 
Europeo e ta haci’e posibel cu por facilita 
studiantenan tambe den e gastonan di un 
intercambio internacional. 

Asina e experencia internacional ta mas 
acesibel pa nos studiantenan na Aruba 
caminda cu studiantenan por beneficia 
optimalmente di e oportunidadnan aki. 

Pa mas informacion riba tur 
e posibilidadnan cu Universidad di 
Aruba tin actualmente pa intercambio 
internacional por bishita e website http:// 
www.ua.aw/international/ of por manda 
un email na oia@ua.aw. 

Minister Hooyboer-Winklaar ta aplaudi e 
iniciativanan aki y ta sostene e maneho pa 
stimula mas intercambio intemacional pa 
nos studiantenan. E titular di enseñansa 
ta convenci cu e experencia internacional 
ta sumamente importante pa nos 
studiantenan p’asina nan por studia den 
un otro contexto y amplia nan horizonte. 
Minister Hooyboer-Winklaar ta felicita 
Universidad di Aruba y tur cu a haci e 
logro aki posibel. 

Di acuerdo cu Evelyn Wever-Croes, campaña a cuminsa 

MEP a presenta su plan 
pa rescala nos pais 


"Solo ta sali pa nos tur" 


CONGRESO 2015 di MEP dia 27 di september 
ultimo a marca tambe comienzo di campaña 
electoral 2017 pa partido MEP. 

Lider di MEP, Evelyn Wever-Croes a presenta 
e plan di campaña cual lo sirbi como programa 
di partido y di gobernacion. 

Cu esaki partido MEP t’e prome cu a lansa su 
idea, ki pasonan mester tuma pa rescata nos 
pais. Esaki a cay den masha bon tera serca tur 
esnan presente. 


stabilidad economico y awor t’e momento pa 
recobra nos libertad, nos prosperidad, nos 
seguridad y nos dignidad. 

Pa nos recobra esaki nos mester enfoca riba dos 
area importante: E area financiero y e area di 
integridad. Esakinan t’e dos pilarnan riba cual 
nos ta bay construi e bienestar pa nos pueblo”, 
lider di MEP a duna di conoce. 


SANEA FINANSA DIPAIS ARUBA 

Evelyn Wever-Croes a duna algun ehempel: 
Baha di 9 pa 7 Minister y baha cantidad di 
coordinadornan, para biahenan y gastonan 


“E trabou lo no bay ta facil pa rescata nos pais. 

Nos ta hopi leu di yega unda nos tabata na 
2009, pero ni con duro y dificil e por mustra, inecesario y di luho di gobernantenan 
awe mi ta sintimi firme y mi ta sintimi inspira, 
pasobra mi sa cu tin un pueblo mi tras cu ta 
respaldami y mi sa cu boso hamas lo laga 
Aruba un banda. 

Nos tin cu sigi padilanti y cu positivismo cu 
nos ta bay logra. Sigi padilanti te ora cada 
Arubiano tin un bida digno atrobe. 


Esey t’e tema central di nos partido. Nos a 
cay atras ultimo 6 añanan, nos a perde nos 
autonomia financiero y nos a perde nos 


Para tur contrato y proyectonan cu no tin 
prioridad, elimina tur e diferente fondonan, 
manera fondo di turismo y incorpora nan bek 
den presupuesto di pais Aruba, re-financia 
y restructura e debe nacional cu un plan di 
rescate pa por haya interes abou, y e prome ley 
cu mester elimina ta e ley di CAFT! 
Supervision lo bin bek den man di nos propio 
institutonan manera Raad van Advies y 
Algemene Rekenkamer. 


RECORBRA INTEGRIDAD DEN 
GOBERNACION 

P’esaki tambe Evelyn Wever-Croes 
a duna algun ehempel: Introduci 
leynan drechi di screening di politico; 
ley pa regula financiamento di 
partidonan politico; control estricto 
riba integridad di gobernantenan y 
un Ministerio Publico cu ta investiga 
gobernantenan Sin Miedo y sin lubida, 
cambia e Kiesverordening pa caba cu 
e wega di ‘stoelendans’ cu hendenan ta horta 
asiento y bay cu nan. 

“Esakinan t’e dos pilarnan riba cual nos ta bay 
construi un Aruba mihor, y bienestar pa tur. 
Mescos cu despues di cualkier tempestad, solo 
ta sali, asina tambe solo ta sali despues di e 
tempestad di Gabinete Mike Eman. E ora solo 
lo sali bek pa nos muchanan, pa nan por haya 
enseñansa riba bon nivel, y cu nan diplomanan 
ta wordo reconoci den exterior; pa nos 
hobennan tin oportunidad di recreacion sano, 
y oportunidad di empleo; pa nos mamanan 
soltera haya sosten necesario pa nan hiba 
nan famia padilanti; pa nos famianan y pa 
fortifica e nucleo familiar, y solo ta sali tambe 
pa nos grandinan pa nan haya e cuido digno 
cu nan merece”, tabata palabranan di lider di 
MEP, Evelyn Wever-Croes durante Congreso 
di MEP2015. 


Mester remarca cu durante su discurso el’a 
duna hopi solucion concreto p’e problemanan 
mas serio di nos pais, mustrando asina cu MEP 
ta cla pa enfrenta cualkier reto nos dilanti. Y 
p’esaki el’a haya sosten total di Congreso 2015. 

Evelyn Wever-Croes a reuni cu Vice Presidente 
di Raad van State, Piet Hein Donner 

Enbes di KB, Hulanda 
mester a manda un 
AMvR riba Gobierno 
di Mike Eman 


DEN ULTIMO fin di siman 
ultimo na Aruba sr. Piet Hein 
Donner, Vice-Presidente di Raad 
van State na Hulanda. Sr. Donner 
tabata Minister di Husticia pa 
Hulanda te cu 2006. 

Durante su bishita el’a invita lider 
di MEP, Evelyn Wever-Croes pa un 
reunion. Meta di e reunion tabata 
p’e forma un opinion balancea riba 
e situacion real na Aruba. 

Lider di MEP, Evelyn Wever-Croes 


a reuni cu sr. Donner diasabra 
merdia, y durante e reunion a toca 
naturalmente e conseho cu Raad 
van State a duna riba e KB di juli 
aña pasa, y e forma cla y rapsa cu 
Raad van State a bisa Hulanda cu 
enbes di a manda un KB, Hulanda 
mester a manda un Algemene 
Maatregel van Rijksbestuur, cu ta 
un medida mas pisa. 

Pero tambe a toca varios otro tema. 


entre otro e situacion 
financiero di pais Aruba 
y e poco progreso cu 
tin riba e tereno aki. 
Tambe a toca e tema 
di seguridad y husticia, 
caminda e enfasis 
tabata riba e hecho cu 
Ministerio Publico no 
ta investiga casonan 
grandi y dudoso cu ta 
atacha integridad den 
gobernacion, y e hecho 
cu Parlamento no ta 
funciona. 

Evelyn Wever-Croes a splica cu 
hustamente esakinan t’e dos 
pilarnan cu partido MEP ta haya 
cu mester pone mas enfasis riba 
dje, e pilarnan cu MEP lo construi 
bienestar pa nos comunidad. 

E prome pilar ta di e finansa 
publico di Aruba. 

E necesidad pa pone orden den e 
desorden financiero, cuminsando 
na corta e gastonan di luho di e 


gobernantenan mes. 

E di dos pilar ta pa trece bek 
integridad den gobernacion, di 
introduci leynan cu ta garantisa 
e integridad y equipa Ministerio 
Publico cu hendenan capas y 
dispuesto pa investiga casonan 
di corpucion di esnan serca di 
gobernantenan. 

“Esey ta nos vision, y esey ta nos 
plan. Mi a comparti cu sr. Piet Hein 
Donner mas detayes di nos plan 
tambe con nos lo rescata Aruba. 
Nos a papia di varios otro tema di 
importancia pa Aruba, entre otro 
e tema di imigracion, e tema di 
refineria, e tema di proyectonan 
PPP, e tema di falta di democracia 
den Parlamento, e tema di pobresa 
den nos pais. 

E tabata un bon reunion y ami a 
duna di mi parti p’asina sr. Donner 
haya informacion balancea cu e 
por hiba bek Hulanda”, lider di 
MEP Evelyn Wever-Croes a duna 
di conoce. 






Avenida Milo J.Croes # 118 - A 
Tel: 5883948 , Fax: 5883945 , 
Dilanti Flora Market na Dakota, 
E-mail: doorhandle@setarnet.aw 


I Hil 

Ing. Ras di WEB Aruba N.V. 

"Scolnan ta entusiasma 
cu proyecto di 
panelnan solar riba 
nan dak" 


Aruba NV den cooperacion 
cu Elmar NV y Gobierno. 


WEB ta encarga pa financia 
e panelnan solar cu ta wordo 
instala riba henter e dak di 
e scol situa na Kudawecha. 
Segun e calculacionnan haci, 
den e momentonan piek e 
panelnan solar ta produci 
175.5 KWU di coriente, asina ing 
Ras di WEB a splica e mainta aki. 


E cantidad aki ta suficiente p’e 
scol por wordo provee cu loke 
cu tin mester. E produccion 
ta wordo poni riba e grid di 
Elmar y despues WEB ta 
duna un contribucion 
n’e scol. 

Si ta papia di un 
produccion di 
coriente den 
forma constante, 
e cantidad di 
coriente cu e 
panelnan solar 
aki produci lo por 
abastece rond di 


DIA 9 di October ultimo a celebra 
Dia di Sostenibilidad. Un tema 
cu Gobierno di Aruba, desde 
un principio, a pone den su 
maneho pa pais Aruba. 

Den cuadro di esaki Prome 
Minister Mike Eman hunto 
cu su colega Mike de 
Meza a bay na Scol di 
Kudawecha unda cu 
el a presencia avance 
di e proyecto di 
sostenibilidad, 
panelnan solar 
riba dak di e 
scol, cual ta un 
proyecto cu ta 
wordo financia 
dor di WEB 


30 cas cu coriente solar, riba base diario. 

Ras a splica cu esaki no t’e prome scol den cual 
WEB ta envolvi. Tentativamente, segun Ras, 
“nos por papia di 10 edificio”. Nan ta entre 
otro scol of edificionan di Gobierno, riba cual 
panelnan solar ta wordo instala. 

Entre e 10 structuranan aki, WEB ta calcula 
cu ta bay ta produciendo 1.5 MegaWatt di 
coriente, pero e por varia unabes cu tur e 
panelnan ta instala. 

Inicialmente e plan tabata pa finalisa e 
proyecto di panel solar na Scol di Kudawecha 
pa fin di october, sinembargo como cu ta trata 
di un scol, mester traha den orarionan inusual 
cu ta di 2’or di merdia pa 6’or di atardi, y pa 
logra finalisa e trabou den e cuadro stipula, 
nan ta bay ta trahando den fin di siman tambe. 
“Nos ta haci nos best pa den dos luna e proyecto 
keda cla,” ing. Ras a bisa. 

El a splica tambe cu tur scol cu a wordo informa 
cu nan a cay den un proyecto financia pa WEB 
NV, a reacciona hopi entusiasma. 

“E escencia di energia alternativa ta pa haci 
e hendenan mas consciente. Esta si ta uza 
energia alternativa no ta nifica cu bo por 
uza mas coriente, ta net bo mester bira mas 
consciente y baha bo uzo, pa gana riba e 
eficiencia,” ing. Ras a bisa na final. 



Banco di Caribe Anjba N.V. ta reserva e derecho di cobra un penalty fee di 18% p.a. riba e prestamo den caso cu e pago no wordo haci na tempo. Mester informa Banco di Caribe Aiuba N.V, por 
escrito den caso cu kier cancela e ptestamo prome cu e fecha original di vencemento di e prestamo. E carta mesterta den poder di Banco 90 dia prome cu e fecha cu ta desea di cartcela e piestamo. 

E 90 dia ta bai den electo riba e dia cu Banco ricibi e carta. Den caso cu no cumpli gli e exigencia aki Banco d; Caribe Aruba N.V. ta nesefva e derecho di oobra un boet di 3 luna di interes ou un minimo 
di Afi. 1,000. Ofeila ta valido te cu fin di november 2015, despues di e campaña interes ta btra 7.75%. 


Pa mas informacion yamo 523-2250 
ofpasa cerco nos na Vondellaan 31 


BANCO Dl CARIBE 

15 isla den Caribe ta bin hunto. 
Inmediatamente su tras tin e Green 
Conference mes, cu ta caminda 
Gobiernonan, comercio y universidadnan 
di tur rond mundo ta bin hunto. 
Despues di e Green Conference, ta 
bin ECLAC, un organisacion di United 
Nations, cu un dialogo tocante di Energia 
Renobabel. 

Despues di esey tin Parlatino tambe 
na Aruba, cu ta trece por lo menos 90 
Parlamentario di Latino America y Caribe 
di e comision permanente di Energia 
hunto. 

Tur esaki, sr. Mike de Meza ta splica, ta 
pone Aruba den un posicion unico na 
mundo, particularmente den e region 
aki, caminda cu Aruba ta bira un centro 
di conocemento riba e topico importante 
aki pa mundo henter. 

E tema central di e conferencia aki ta bay 
ta “Sharing of Knowledge,” loke ta den 
cuadro tambe di e di tres pilar economico 
cu ta trahando riba dje na Aruba cu ta 
basa riba conocemento, “un Knowledge 
based Economy,” loke ta yena tambe e 
Hub functie cu Aruba ta trahando riba dje. 

E beneficionan di e desaroyonan aki ta 
varios y di hopi importancia. Birando 
energeticamente sostenibel, Aruba ta 
desaroya su mes den un economia tambe 
sostenibel. 

Haciendo scolnan parti di esaki, ta 
inclui hoben studiantenan pa bira mas 
conciente di e importancia di e tecnologia 
aki pa medio ambiente y nan mesun 
futuro. E desaroyonan aki ta bira parti di 
nan curiculo. 

Finalmentee desaroyo ditacompletamente 
sostenibel pa 2020, ta trece cune cu Aruba 
ta bira un lider regional y mundial riba e 
tereno aki y compartiendo e conocemento 
y desaroyonan aki, ta creando tambe un 
pilar economico di conocemento. 


Minister Mike de Meza: 

Benefficio 
di energia 
berde na 
scoinan di 
aruba 

Un paso mas serca di vision 2020 


MINISTERIO di Economia, 
Gomunicacion, Energia y Medio 
ambiente, ing. Mike de Meza, a cataloga 
e proyecto di panelnan solar na Scol 
Basico Kudawecha como uno sumamente 
bunita. Esey el a enfatisa diabiema ultimo 
bishitando e scol pa informa su mes di e 
ultimo desaroyonan di e proyecto hunto 
cu su colega Minister di Asunto General, 
Mike Eman. 

E trabounan n’e scol ta pa instala panelnan 
solar riba e dak di e scol. Esaki ta parti di 
un proyecto den cua riba 15 edificio di 
Gobierno, incluyedo 8 scol rond di Aruba, 
ta bay instala panelnan solar riba nan dak. 
E energia genera na Kudawecha contribui 
na haci cu Aruba mas independiente di 
combustible fosiel, esta energeticamente 
sostenibel, pero tambe economicamente 
mucho mas sostenibel. 

Minister de Meza a anuncia e mainta aki 
tambe cu e siguiente scol cu ta bay haya 
panelnan solar ta Filomena College na 
San Nicolas. Tur esaki ta den cuadro di 
Aruba su vision pa bira energeticamente 
sostenibel pa 2020. 

Minister Mike de Meza a cataloga e 
proyecto aki uno bunita no unicamente 
pa motibo di e vision, pero mas bien p’e 
motibo cu aki e proyecto ta parti di e scol. 
Ing. de Meza ta enfatisa cu e hobennan 
ta gusta tecnologia nobo, pero di biaha 
nan ta wordo educa di e necesidad pa e 
direccion pa Aruba, pero pa mundo. 

“Esaki ta bay salba nos medio ambiente, e 
ta bay haci nos bida, socio-economico, cu 
ta basa riba energia, sostenibel.” 

“Mundo ta wak Aruba como un modelo pa 
mundo, den e region aki sigur, y esaki,” 
segun ing. de Meza, “complementa e 
Green Conference fin di e luna aki.” 
Green Conference ta bay consisti di 
4 programa. E prome ta caminda cu 
ehecutivonan di companianan di utilidad, 
Minister y Minister-Presidentnan di sigur 

Vision 2020 

Proyecto 
panelnan solar 
riba daknan di 
scol a inicia 


DEN SU afan pa realisa su vision pa na 
2020 Aruba ta independiente di energia 
fosil, Gabinetenan Mike Eman a bay en busca 
di partnernan y hunto cu nan ta haciendo 
lo maximo pa logra e bunita meta aki. Cu 
partnernan di exterior y di aki mes a cuminsa 
cana cu pasonan firme riba caminda cu yama 
Vision 2020. Esaki ta ensera cu mester cana 
un caminda largo yena cu obstaculo. Pero 
obstaculo tey pa wordo surpasa y esey ta loke 
ta haciendo. 


mas cu a anticipa. Despues di scol 
Kudawecha ta sigui pa Filomena 
CollegeMAVOnaSanNicolas. Ora 
nan keda cla ta sigui cu e siguiente 
scolnan cu a bin na remarke. 
Diferente edificio di Gobierno 
tambe ta bay haya panelnan solar. 
MFA Noord t’e prome edificio di 
Gobierno cu su energia ta wordo 
100% genera dor di e panelnan 
solar. Cocolishi 60% y poco poco 
demas edificionan ta sigui. Banda 
di esaki tin hopi cas na Aruba cu 
tambe ta instalando panelnan 
solar riba nan daknan cu ta algo di aplaudi. 

Aruba t’e ehempel den mundo riba tereno 
di sostenibilidad. Vision 2020 ta canando e 
caminda berde, surpasando barera, kitando 
obstaculo di caminda y di e forma aki 
logrando e meta final di ta independiente di 
energia fosil na 2020. 



Kita problema di caminda pa na final cumpli 
cu e agenda berde di Gabinetenan Mike 
Eman. Aruba tin biento y solo na adundancia 
y banda di esaki e isla ta rondona pa lama 
cu olanan grandi. Fuentenan natural cu ta 
wordo ofrece gratis na nos y mester pone 
man na obra pa usa nan di e forma mas 
efienciente y sostenibel posibel. Aruba tin 
caba un Parke di Molina di biento na Vader 
Piet, un parke solar na Aeropuerto cu ta un di 
e mas grandinan den region, e planta EcoGas 
di ‘waste to energy’. 

Mientrastanto tin hotel ta haciendo uzo 
caba di e olanan grandi di lama pa fria nan 
airconan. Banda di tur esaki tin proyectonan 
chikito y mediano andando riba nos isla. Hopi 
hende ta mas y mas consciente cu no por sigui 
haci uzo di petroleo fosil cu no ta bon pa nos 
medio ambiente y pa haci mas tanto uzo di 
loke naturalesa ta ofrece nos. 

Un proyecto grandi cu a caba di incia ta 
instalacion di panelnan solar riba daknan di 
varios scol na Aruba y 8 edificio di Gobierno. 
No ta tur dak ta adecuado pa e instalacionnan 
aki. E daknan di e scol y edificionan aki a 
keda aproba y mesora WEB NV a start cu e 
trabounan, esaki den cooperacion cu Elmar 
NV y Gobierno. E prome scol cu ta hayando 
panelnan solar ta scol basico Kudawecha. 
Ya trabounan ta avansando, pero pa motibo 
cu no por traha den oranan regular dor cu 
ta duna les, e trabounan ta tuma lugar den 
oranan di atardi y den weekend. 

Esaki ta haci cu e proyecto ta dura un poco 



NEVER MISS A MOMENT. 


60+ SUPER 

V 

DEAL 

J 




NO BUSCA MAS! ABO TAMBE POR DISFRUTA Dl E 

DOWNLOAD Y UPLjOAD RESIDENCIAL DI MAS RAPIDO 

RIBA MERCADO SPECIAL PA 60+, PAGANDO MENOS! 


STARTING FROM 

75.00 

PER MONTH + STATIC IP 

CU SCARLET UNLIMITED HIGH SPEED INTERNET BO TA PAGA MAS 

VELOCIDAD PA MENOS PIACA. NO MAS BUFFERING, NO MAS TARDANSA. 

Wl scarLetaruba H +297 584-2595 


scarLetaruba.com 

Coordinador Nacional mr. drs. Jeannette 
Richardson-Baars: 

Habri wowo pa 
traficacion y 
contrabanda di hende 


persona, bo mihor amigo cu por yudabo cu bo 
situacion, como e mihor doño di trabou, cu hopi 
promesa y speransa pa un mihor bida, cu ta pone 
hende cay facil den nan trampa. Una bez den e 
trampa ta dificil pa sali. E explotacion aki por sosode 
dor di uza e hende (1) como un esclavo sexual den 
prostitucion sea den barnan, na casnan priva of den 
escort services, (2) como un trahador barata sea den 
construccion, den un supermercado, den un tienda 
of den un cas priva pa servicio domestico. 


Diadomingo awor ta ^Dia Nacional contra 
Traficacion y Contrabanda di Hende' 



DIADOMINGO awor dia 18 di october 2015 ta 
‘Dia Nacional contra Traficacion y Contrabanda 
di Hende’. Riba e dia aki, Taskforce di Aruba 
contra Traficacion y Contrabanda di Hende ta 
pidi comunidad pa para keto un rato y puntra si 
traficacion di hende ta sosode na Aruba. Pero, kico 
ta traficacion di hende? 

Traficacion di hende ta un forma di 
sclavitud moderno. E traficadornan ta 
haci negoshi cu otro hende, adulto 
y muchanan, den nan pais mes 
of pafo di nan pais cu e meta di 
explotacion, pues pa gana placa, 
placa y mas placa. 



E traficadornan ta aparece 
dilanti bo como un bon 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 



SEER up to 25.00 


The Only Inverter Central 
Unit with 

Solar Panel Connection 


XS URCE 

Home Energy System 

New generation of 
inverter minisplit 


LENNOX 



Scotsman 

OOOO 

Traficacion di hende ta un violacion di dignidad y 
integridad di e ser humano. Un ser humano no ta un 
cos pa haci negoshi cune! 

Mayoria biaha bo no ta nota ni ripara nada. E victima 
of mihor bisa, e esclavo moderno, hopi biaha no mag 
of no ta durf di papia y bisa algo, pasobra esey lo tin 
consecuencia p’e of su famia. Nan ta kita su pasport, 
cu ta haci cu e no por move liber, of otro papelnan 
importante manera permiso. 

Por tin situacionan di maltrato y abuso di e victima, p’e 
yega e punto cu e no ta durf di keha of busca ayudo. E 
ta sosode mas cu hende muher y mucha, pero esaki no 
ta exclui cu e ta sosode tambe cu hende homber. 

Traficacion di hende ta sosode na Aruba tambe, pero 
hopi di nos no sa cu ta trata di traficacion di hende. Ta 
sosode den un forma cu bo no ta ripara mes y tin biaha 
bo ta promoviendo traficacion di hende sin bo ta realisa 
bo mes, por ehempel dor di (1) cumpra cosnan barata cu 
a wordo produci dor di mucha esclavo na un otro pais, 
(2) uza e servicionan sexual di muhernan di bida sin sa 
si e persona ta haci esey di su mesun boluntad of (3) laga 
hende traha pa bo sin paga e suma correspondiente y 
correcto pa e trabou ey. 

Pesey na aña 2011 e Taskforce a lansa un campaña 
di concientisacion: ‘Habri bo wowo pa traficacion di 
hende’ pidiendo cooperacion di comunidad completo. 
Ta nos tur mester ta alerta y observa bon! 

Si ta sospecha algo por yama e number di telefon di 
e Hotline pa Traficacion di Hende: 592 3231 cu ta 24 
ora pa dia activo y disponibel. 

Tambe Taskforce ta sigui duna informacion over 
di e fenomeno aki na pueblo en general y na 
departamentonan di Gobierno, pa tur hende ta mas 
consciente. 

Pa mas informacion over di Traficacion di Hende y 
kico bo por haci, por manda un email na LCMM(® 
kparuba.com of check Facebook ‘Counter Trafficking 
Taskforce Aruba’. 

E aña aki Taskforce contra Traficacion y Contrabanda 
di Hende ta bay duna informacion y splicacion amplio 
over di e problematica aki na tur klas di examen di EPI 
y di Colegio Arubano. 

Hobennan creciendo mester ta consciente di traficacion 
di hende, p’asina nan no bira victima di e traficadoman, 
sea na Aruba of na e pais cu nan ta bay sigui nan 
estudio. Mayor y hobennan habri boso wowo!! 

Secretario General di OAS y Leading Global Thinker 2014 

Luis Almagro Lemes, keynote speaker 
pa apertura di Green Aruba VI 


NA 2014 e revista “Foreign Policy” a honra 
Luis Almagro Lemes cu e titulo di Leading 
Global Thinker. E ta un di e 10 “decision- 
makers” di nos region cu a ricibi e distincion 
internacional aki. Luis Almagro Lemes riba 
dia 18 di maart 2015 a wordo eligi Secretario 
General di e Organization of American States 
(OAS). E organisadornan di Green Aruba VI, 
esta Utilities Aruba N.V., hunto cu WEB Aruba 
N.V. y NV ELMAR, y Gobierno di Aruba ta 
honra cu Almagro Lemes a acepta e invitacion 
pa ta e keynote speaker pa apertura di e 
conferencia di e aña aki. 

Luis Almagro Lemes lo duna e “keynote 
address” di Green Aruba VI riba dia 27 di 
october durante di e apertura, cual ta wordo 
efectua pa Director General di Utilities Aruba 
N.V., Franklin Hoevertsz y Prome Minister 
Mike Eman.Ora cu Luis Almagro Lemes a asumi 
liderazgo di OAS, cual tin 35 pais miembro, a 
bisa cu su mandato ta “More rights for more 
people”, esta “mas derecho pa mas hende”. 

El a bisa cu e lo traha pa trece e organisacion 
mas cercana e realidadnan nobo den e 
hemisferio y lo contribui pa sigura mas 
democracia, siguridad y prosperidad pa tur 
hende. 

OAS 

Actualmente OAS tin 35 pais miembro y t’e 
forum gubernamental principal pa asuntonan 
politico, hudicial y social den e hemisferio. 
Tin 69 pais cu un status di “observador 
permanente” den e organisacion, incluyendo 
Union Europeo.E organisacion ta uza un 
acercamento di cuater pilar: democracia, 
derechonan humano, siguridad y desaroyo. 
Organization of American States (Organisacion 
di Estadonan Americano) t’e organisacion 
regional mas bieunamundo. E prome 
conferencia ta data di october 1889 pa 
april 1890, unda a aproba e establecimento 
di e Union Internacional di Republicanan 
Americano. OAS a wordo estableci na 1948. 

E obhetivo di OAS ta pa ta un union di 
paz y husticia, pa promove solidaridad, pa 
fortifica nan colaboracion y pa defende nan 
soberanidad, nan integridad teritorial y nan 
independencia. 

Luis Almagro Lemes 

Luis Almagro Lemes ta un abogado di profesion 


y un diplomatico di carera, kende tabata e 
Minister di Asuntonan Exterior di Uruguay 
den tempo di gobernacion di Presidente Jose 
Mujica for di 2010 pa maart 1, 2015 y e tin 
experiencia extenso tanto regionalmente 
como internacionalmente. Ademas, el a wordo 
eligi Senador den e eleccionnan nacional di 
Uruguay na october 2014. Como Minister, y 
pues e hefe di diplomacia Urguayo, e tabata 
conoci pa activismo den defensa di derechonan 
humano y civil riba nivel regional y global. 

El a percura pa lidera e introduccion di 
Uruguay den mercadonan cu no ta tradicional 
p’e pais y diversifica e mercadonan aki. 
Almagro Lemes a percura pa fortifica e imagen 
di Uruguay como un sociedad democratico, 
husto, tolerante y diverso, cu un crecemento 
den derechonan p’e Uruguayonan.El a pone e 
pais chikito Sur Americano rib’e mapa global 
cu varios iniciativa cu a capta atencion mundial 
tempo cu e tabata Minister di Asuntonan 
Exterior. Uruguay a ricibi ex-prisoneronan 
di Guantanamo, Cuba; y a brinda bon bini 
na decenanan di famianan di Syria cu tabata 
victima di e conflictonan na nan pais. 

Ademas, el a logra haya e apoyo den 
Nacionnan Uni pa Uruguay wordo 
acepta como miembro di e Conseho 
di Siguridad (Security Council). 

Almagro tabata un participante activo 
den e proceso di consolidacion di 
UNASUR (Union of South American 
Nations) y CELAC (Community 
of Latin American and Caribbean 
States). Na 2014, como miembro 
di e delegacion special di UNASUR 
pa Venezuela Almagro a wordo 
reconoci como un defensor di 
dialogo entre Gobierno y oposicion 
pa para e violencia e tempo ey. E 
ta reconoci regionalmente como 
un constructor di consensus y un 
catalisador pa iniciativanan nobo, 
riba hopi diferente tereno. 

Tabata durante di su ministerio 
cu Uruguay a logra e entrada di 
productonan di nan industria 
citrico na Merca, cu ta un mercado 
clave p’e sector di frutanan 
citrico. Na mes momento 
Almagro a sigui move padilanti 


cu programanan di cooperacion bilateral den 
areanan di innovacion cientifico-tecnico. 
Solidaridad internacional tabata e vision 
cu a caracterisa su termino como Minister 
di Asuntonan Exterior, cu desaroyo di 
programanan specifico di cooperacion pa 
desaroyo cu Bolivia, Paraguay y varios pais 
Africano. Almagro tabata Embahador na Ghina 
pa cinco aña y, anteriormente, tabata den 
funcionnan halto diplomatico den e Ministerio 
di Asuntonan Exterior, como tambe den 
embahadanan di Uruguay na Alemania y Iran. 
Green Aruba VI ta tuma luga dianan 27 y 
28 di october, 2015. Pa mas informacion y 
registracion bishita e website www. greenaruba. 
org. Green Aruba 2015 ta “powered by” 
Repsol, LED Roadway, Windpark Vader Piet, 
Setar Aruba NV, Valero, CIBC, Aruba Airport 
Authority, PricewaterhouseCoopers, KLM, 
TNO, Aruba Tourism Authority, Fast Delivery 
NV, The Guardian Group, Deloitte, Pfixx Solar 
Aruba Freezone NV, ACE Firm Engineering, 
HBN Law, Blue Rise BV, Retraco, AHATA, 
Aruba Aloe, Gomez & Bikker, Ibis Kuzeta, 
Aruba Bank NV y NIBanc. 






10 


AWEMainta Dialuna, 12 Oktober 2015 



Prome Minister Mike Eman 


“Un hon maneho 
ecologico y di 'food 
security' ta parti di 
sostenihilidad" 


DIABIERNA 

cu a pasa tabata Dia 

di Sostenibilidad. Pa Aruba un dia hopi special 
mirando e atencion cu Gabinete Mike Eman ta 
duna n’e tema aki. 

Prome Minister di Aruba Eman ta hopi ocasion 
ta invitado special na foro internacional 
y ultimamente den sala di Nacionnan Uni 
pa conta di e vision di Aruba pa na 2020 ta 
independiente di energia fosil. 

Tambe pa splica kico tur e isla a haci caba riba 
e tereno aki. Sostenibilidad ta mas cu energia 
solar, di biento of lama. E ta tambe un maneho 
social duradero na unda bienestar pa henter e 
comunidad ta un punto esencial. 


Mescos tambe un bon maneho 
ecologico y di ‘food security’ ta 
parti di sostenibilidad. Durante un 
bishita na scol basico Kudawecha unda 
WEB NV den cooperacion cu Gobierno y 
Elmar NV a inicia e proyecto grandi instalando 
panelnan solar riba e scol pa sigui despues 
pa otro scol y edificionan di Gobierno, Eman 
a duna un splicacion cortico tambe riba e 
maneho cu su Gobierno ta trahando riba dje 
pa Aruba mes produci gran parti di su propio 
cuminda. 

“Nos kier bay cultiva nos propio berdura, fruta 
y demas alimentacion. Tambe haciendo uzo di 
lama y funda criadero di pesca. Esaki ta haci 
Aruba sostenibel den un sentido mucho mas 
amplio, dus social economico, ecologico y loke 
nan ta yama ‘food security’. 

Eman a manda riba e Dia di Sostenibilidad un 


palabra di felicitacion na pueblo di Aruba. El a 
enfatisa cu tur hende por yuda y ta sostenibel 
riba nan mes dor di traha p.e. un plantacion 
den cura, baha uzo di coriente dor di introduci 
componentenan cu ta percura pa haci e uzo 
di coriente mas eficiente, pero tambe dor di 
instala molinanan di biento of panelnan solar 
na cas. 

“Awe ta un dia importante pa nos fortifica 
nos compromiso pa haci Aruba totalmente 
sostenibel na 2020”. Un vision di Gobierno 
y e meta ta pa realise. Prome Minister Eman 
ta trahando cu alma y cuerpo hunto cu su 
Gabinete pa logra e meta aki, cu no ta algo cu 
ta bay sin mas. E caminda ta largo, tin hopi 
obstaculo na caminda, pero cu e positivismo 
di Gobierno y ayudo di comunidad, ta surpasa 
cada obstaculo y e meta ta wordo realisa. 
Aruba na caminda pa 2020. 


Dienst Huur- en Consumentenzaken ta informa: 

Encuentro cu miembronan di orde di Abogado 
pa Mehoracion di proteccion di consumido 


PROXIMO 14 di october 2015, Dienst 
Huur- en Consumentenzaken lo organisa un 
encuentro cu miembronan di ordo di abogado 
pa papia riba posibel alternativanan practico 
pa por yuda mehora e proceso cu e consumido 
ta pasa aden ora e haya su mes cu un keho 
contra un negoshi. E pensamento tras di e 
encuentro aki ta cu miembronan di ordo di 
abogado tambe sa haya caso relata na keho di 
consumido. 

Den experiencia di Dienst Huur- en 
Consumentenzaken e resultado di 
intermediacion den caso di keho di consumido 
ta depende mas tanto di e cooperacion di e 
negoshi cu di e derecho mes di e consumido. 


Ademas e proceso cu e consumido mester 
cana pa yega na su derecho hopi biaha no ta 
cla pa tur consumido. Pues, e consumido no 
ta compronde mucho bon loke e tin di haci pa 
yega na su derecho. 

Den cuadro di e frustracion cu esaki por causa 
cerca e consumido y tambe e posicion mas debil 
di e consumido compara cu e negoshi, Dienst 
Huur- en Consumentenzaken ta desea di 
brainstorm cu miembronan di ordo di abogado 
riba ideanan cu por yuda e consumido. 

Dienst Huur- en Consumentenzaken ta desea 
pa hunto cu miembronan di ordo di abogado bin 
cu ideanan practico cu por yuda e consumido 
cana e proceso mas lihe y di un manera simpel. 


Dienst Huur- en Consumentenzaken ta desea 
pa na final di e encuentro aki tin sugerencianan 
concreto cu por mehora e proteccion di 
consumido na Aruba. 

Por medio di e comunicado aki, Dienst Huur- 
en Consumentenzaken ta invita tur miembro 
di ordo di abogado pa reserva nan atendencia 
n’e encuentro aki mas pronto cu ta posibel. 
N’e articulo aki bo no por adkiri derecho, 
pero pa mas informacion riba leynan cu ta 
trata derecho di consumido, haci un keho of 
registra un abuso contra consumido yama 
of pasa personalmente na Dienst Huur- & 
Consumentenzaken na Wayaca 33, tel: 
5829914. 

Di acuerdo cu partido MEP, Gobierno ta cu lomba contra 
muraya 

Un biaha mas CAFT a señala cu 
Gabinete Eman no a cumpli cu e 
metanan cu nan mes a propone 


Tabel 2 OverzTcht Meerjang kader 201S-2(116 


Consolidatiemaaitregeten 

Realisatie 

H1 2015 

Doetstelling 

2015 2016 

Mfddelen 

41 

79 

130 

-Invordenngsactfe 

41 

79 

75 

-Taákstelting betástingherziening 

0 

0 

55 





Uitgaven 

-127 

-281 

-350 

-Personeetskostenr waarvan: 

-27 

-S6 

-90 

Hervorming ÁPFA pensioenregeting 

-24 

-54 

-54 

Halvehng arbeidscontractanten en natuariijk 
vertoop 

" <=l 

-28 

-30 

-Gaederen en diensten 

-S 

-15 

-67 

-Investeringen en kapitaatuitgaven 

-5 

-35 

-35 

-AZV 

-47 

-66 

-68 

-Subsfdies en overdrachten 

-39 

-7B 

-89 





Intensiveringen 

0 

31 

59 





Totaal Mlddelen + Uitgaven 

168 

356 

480 

Totaal Middelen + Uitgaven -i- intensivertngen 

168 

325 

421 


^Bron: Uitvoenngsrapportaçie tweçde kwartaal 2015, SpeetpLintennota coiiceptbegnatirtg 2016 


SEGUN e partido MEP, despues cu CAFT a 
emiti su ultimo conseho rib’e presupuesto 2016 
na Minister di Finansa sr. Bermudez, ta mas 
cu visto cu e Gobierno di AVP aki ta yegando 
den un cayehon sin salida. Despues di lesa e 
conseho di CAFT mester constata cu un di e 
problemanan di mas grandi cu Gabinete Eman 
ta sinta cun’e actualmente t’e gastonan di 
personal cu durante e ultimo 6 añanan a crece 
den forma espantoso. Si na 2009 e gastonan 
di salario di personal di Gobierno tabata 315 
miyon florin, esaki a aumenta na 2010 te na 
334.7 miyon, 2011: 356 miyon, 2012: 381.1 
miyon, 2013: 387.6 miyon y na 2014: 393.4 
miyon florin. 

Un crecemento formal, anto hustamente esaki 
ta bin di e partido AVP cu den su programa 
“Prioridadnan pa maneho di Aruba, 2009- 
2013” a priminti lo siguiente: 

“Evalua y ehecuta e ‘Kerntakenanalyse’ di 
aparato di Gobierno. Stop nombramento di 
personal. Stop contractnan innecesario of 
cu ta contra interes publico”. Hecho ta cu e 
politiconan di AVP nunca a yega di tende di e 
dicho “scucha mi palabranan bunita, pero no 
wak mi hechonan mahos”. 


Gastonan di 46 miyon florin 
MEP ta bisa cu den un carta fecha 11 september 
2015, CAFT a mustra su preocupacion caba pa 
loke t’e medidanan cu no a ser tuma riba tereno 
di personal y en especial den e categoria di 
“Reduccion te cu mitar di e contractantnan”. 
Den forma insistente CAFT ta keda mustra 
Gabinete Eman cu mester haci algo n’e cantidad 
espantoso di e coordinadornan, ya 
cu nan gastonan di salario so ta 
suma na mas cu 46 miyon florin 
pa aña. 

Den su conseho di 17 di september 

2015, CAFT un biaha mas a elabora 
rib’e proceso pa reduci e gastonan 
di e contractantnan aki. 

Hecho ta cu Gabinete Eman mes a 
pone como meta (“Doelstelling”) 
cu nan lo reduci e gastonan di e 
contractantnan cu 28 miyon florin 
na 2015 y cu 30 miyon florin na 

2016. 

Sinembargo si mira rib’e tabel 
adhunto, den e promer 6 lunanan 
di 2015 Gabinete Eman a logra 


reduci e gastonan aki (“Realisatie”) 
cu solamente 3 miyon florin! Y si 
extrapola e cifra aki te cu fin di 2015, 
anto probablemente solamente 6 
miyon florin so lo wordo reduci 
durante henter 2015. 

Pues e meta no ta ser logra nunca 
ya cu ta keda falta 22 miyon florin 
mas pa ser corta den e gastonan di e 
contractantnan aki. 

Mike no por sconde mas 
Cu esaki tambe Gabinete Mike Eman 
ta lomba contra muraya y awor mester 
bay inventa trikinan manipulativo 
p’asina splica y yora na CAFT dicon 
nan no a logra alcansa e meta cu nan 
mes a fiha den e presupuestonan 
di mas aña. Hecho ta cu CAFT ta 
hopi preocupa ya cu si pa 2015 mes 
Gabinete Eman no ta logra di reduci e 
gastonan di contractantnan, con nan 
lo por logra esaki na 2016? 


Ta pesey no ta pornada cu CAFT den 
su ultimo conseho a trece padilanti cu 
mas pronto posibel nan kier tende 
di Gobierno di ki manera nan lo bay 
limita e crecemento structural di 
e gastonan di personal, mirando e 
importancia cu esaki tin pa controla 
nos finansa publico den un termino 
mas cortico.Finalmente, e unico 
opcion cu ta resta Gabinete Eman 
pa reduci e gastonan di personal ta pa corta y 
baha e gastonan di coordinadornan for di 46 
miyon florin te na 23 miyon florin (aunke cu 
pa 2015 esaki no ta alcansabel mas!) y asina 
cumpli toch cu nan propio meta di “Reduci te 
na mitar e cantidad di contractantnan”. 

Mike Eman, bo por a core tur tempo, pero awor 
si bo no por sconde mas, MEP ta bisa. 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZTragon spec\áv% 



Samsung note edge 


I 


blu sport 4.5 
afl. 210,(30 




'm 


SamsungsS mlnl 
afl. 315.00 


Also; Samsung S5 . s5 mini, Samsung S4. Samsung 4 mini. S3 mini elc..,. 
Accessories for all Samsung and Iphonemodels 

ToshibaLaptop 15.6** 4Gb S^CXab Harddisk. Afl, 900.00 
Hp Ink catridges, Unrversal laptop adapters etc.. 

ITunes gift cards $ 10.(X), $ 15.(X) and $25.00, 

Google play cards and Playstation Network cards. 

Sales, repair and accessories for all Samsung models and other oellulars. 
Unlock, rebad, reset. upgrade, replace lcd, keypad, speaker etc. 

Di acuerdo cu e experto den trafico, Eric de Bree/ 
Prevent Now! 

Un accidenle di 
Irafico la cuminsa 
cu be mes 



NA 2014 tabatin 10.000 mil accidente di 
trafico na Aruba. Esaki ta, segun experto di 
trafico Eric de Bree, demasiado hopi. Durante 
e di dos seminario Prevent Now! riba 14 di 
october benidero na Renaissance Aruba Resort 
& Casino, e ta splica cu un cantidad di ehempel 
for di practica con accidente di trafico hopi 
biaha ta un acumulacion di escogencianan 
robes y inconciente y con pa stimula chofernan 
pa yega na un conducta di conduci auto mas 
sigur y mas defensivo. 


Mas di 10 mil accidente di auto 
na Aruba Niun hende no ta sali 
mainta for di cas cu e idea pa causa 
un desgracia di auto. Tog na 2014 
na Aruba tabatin mas cu 10.000 
desgracia den trafico. ‘Tur hende ta 
pensa di ta un bon chofer y tog no 
t’asina’, de Bree ta bisa, kende pa 
añanan a traha como chofer di truck 
y di bus dor di Europa y awendia ta 
traha como instructor di maneha 
auto na ANWB Drivers Academy. 

‘Core auto sigur ta un escogencia conciente. 
Hopi accidente di trafico di otro banda ta 
netamente un acumulacion di decisionnan 
chikito y robes, cu riba dje ta wordo tuma 
inconcientemente. 

No mara faha, core duro ora di yega un crusada 
y core pega cu e auto bo dilanti riba un caminda 
yen di auto y peligroso, ta escogencianan. 
Ora bo no conoce e ley di trafico, igual cu 
mal mantencion di bo auto, tambe ta un 
escogencia. 

Keda sin wak den spiel pa un 
seconde, no pone bo señal of 
check bo celular y ya bo a mata un 
motociclista. 

Hopi accion chikito cu na prome 
bista ta simpel y ora no cumpli cu 
nan, ta conduci na accidentenan di 
auto di gran forma.’ 

Cada bes e mesun chofernan den 
problema 

Mayoria di e accidentenan di 
trafico ta wordo ocasiona dor cu e 
chofer ta perde control. Ta intriga 
de Bree con esaki ta posibel. 

De Bree: ‘Ora di accidente e 
causante mayoria bes ta punta 
dede riba e otro. Estatistica ta 
indica cu cada bes ta trata di e 
mesun chofernan cu ta haya nan 
mes den problema y ta provoca 


conducta agresivo den trafico. 

Hopi biaha nan no ta conciente di esaki mes. 
Mi ta coach mi chofernan paso pa paso. Core 
den trafico ta un wega placentero, pero hamas 
e por ta un competencia. 

Como instructor mi ta mustra cuanto 
influencia positivo bo por tin riba otro den 
trafico y mi ta mustra e chofernan riba tur e 
escogencianan chikito y conciente cu bo por 
tuma preventivamente riba caminda. Hopi 
biaha esey ta un eye opener.’ 

Na Europa cada 5 aña, chofernan profesional 
di trucky di bus, tin cu sigui un curso di repaso 
mandatorio pa ley pa por keda participa den 
trafico. Pa automobilistanan particular esey lo 
ta hopi deseabel, segun De Bree.’ 

Paseo rond di Aruba 

De Bree ta un homber di practica. ‘Si un djis mi 
baha na Aruba, mi ta huur un auto di biaha y 
cu 4 camara chikito den mi auto mi ta wak bon 
kico ta pasando riba caminda. Mi tin hopi gana 
den e reto aki na Aruba. Te ora mi compronde 
e ‘idioma di caminda’, mi ta duna conseho. 
Den esaki mi ta pone extra atencion riba 
liñanan, iluminacion y e forma di e caretera. 
Crusada y rotondenan ta construi di forma 
cla p’e automobilista compronde? Palonan 
di lus y borchinan di trafico ta poni di forma 
inteligente y sigur y lusnan di trafico ta percura 
pa un fluho logico den trafico?’ 

Segun e experto di trafico, Gobiernonan por 
contribui activamente na un trafico mas sigur 
y companianan di seguro tambe tin un rol 
importante den esaki. 

Pa Aruba Eric de Bree tin un conseho cla: 
‘Inverti como comunidad concientemente 
den un conducta di maneha auto defensivo 
y analisa desgracianan di auto di forma 
cuidadoso y consistente. 

Percura pa como participante den trafico, 
compania di seguro y Gobiemo, bo keda siña di 
tur e boxmento y accidentenan riba caminda, 
paso cada victima di trafico ta uno di mas.’ 


3innply Xhe Best ! 



MORGENSTER # 12 - B TEL: 583 1001 

Minister President Mike Eman riba Dia di Sostenibilidad 

Aruba su vision tur 
dia un paso mas serca 
di bira realidad 


DIABIERNA 9 di october tabata 
‘Dia di Sostenibilidad’. Un dia pa 
reflexiona y pensa kico mundo kier 
logra riba e tereno aki. 

Aruba ta un figura importante pa 
loke t’e tema sostenibilidad y na 
varios ocasion Prome Minister 
Mike Eman ta riba plataformanan 
internacional pa conta di e vision 
di su isla y su Gobierno. 

Vision di Gabinete Mike Eman 
ta pa na 2020 e isla ta 100% 
sostenibel. Un reto ambicioso. 
Un reto cu ta acapara atencion 
global. Un reto cu ta bin cu su 
obstaculonan. Pero bida ta siña 
nos cu obstaculonan tey pa wordo 
elimina p’asina pone ‘Vision 2020’ 
den practica. 

E caminda ta largo, pero trahando 
hunto cu un solo meta nos dilanti, 
nos ta logra yega su fin. Riba 
dianan di sostenibilidad Gabinete 
Mike Eman kier a enfoca riba e 
siguiente proyecto cu ta panelnan 
solar pa varios scol na Aruba. 

E prome scol cu ta hayando 
panelnan solar actualmente ta 
scol basico Kudawecha. Compaña 
pa ingenierionan Ras y Everon di 
WEB NV, Prome Minister, hunto 
cu Minister Mike de Meza a haci 
un bishita n’e scol pa wak pa nan 
mes con leu e trabounan ta y pa 
haya un poco mas splicacion di e 
proyecto, cu ta wordo desaroya 
den cooperacion cu WEB NV, 
ELMAR NV y Gobierno di Aruba. 
“E proyecto aki mester sigui 
engrandece e capacidad di 
energia solar cu nos tin na Aruba 
y e capacidad total di energia 
alternativa. 

Nos a cuminsa cu un soño y awe 
nos ta mira con esaki ta birando 
mas y mas un realidad.” 

Eman a splica cu e Dia di 


Sostenibilidad t’e ocasion perfecto 
pa bin mira con e proyecto ta 
bayendo. 

“Henter e pensamento di usa 
energia sostenibel ta pa 
conscientisa tambe e generacion 
nobo y ta pesey nos ta enfocando 
riba nos scolnan. Loke e panelnan 
solar ta genera na energia por 
cubri loke e scol mes mester. 

Un iniciativa cu ta haya su 
continuacion den otro scolnan. 

“E idea ta pa 
scolnan cu no tin 
airco awor por 
haya esaki dor di 
e proyecto aki.” 

E m a n t a 
agradecido na 
su coleganan de 
Meza y Hooyboer 
cu den e caso aki 
ta hunga un rol, 
respectivamente 
como Minister 
di Energia y 
Enseñansa. 


MFA Noord t’e prome edificio 
di Gobierno cu ta full cubri cu 
panelnan solar y Cocolishi ta 
genera 60% di energia solar. 
“Enfoke di ‘Dia di Sostenibilidad’ 
ta pa henter e pais reflexiona riba e 
meta grandi di 2020. No solamente 
pa loke ta energia pero tambe riba 
tereno social economico. 
Gobierno a crea un maneho 
social economico na unda no tin 
solamente progreso economico. 


pero tambe bienestar y mihor 
calidad di bida den barionan, di 
mas sosten di poder di compra 
di nos conciudadanonan, di un 
sentido di cohesion social, di 
comprendimento y solidaridad. 

Tambe naturalmente riba nivel 
ecologico.” Un otro pensamento 
di sostenibilidad ta pa crea mas 
capacidad pa produci nos propio 
cuminda. 


“Henter Gabinete 
a coopera y asina 
hunto cu WEB 
nos ta logra pa 
bay un paso mas 
den direccion pa 
haci Aruba 100% 
sostenibel na 
2020 .” 

Eman a bisa cu e 
siguiente scol ta 
Filomena College 
MAVO na San 
Nicolas sigui pa 
varios scol mas cu 
nandaktaaproba 
pa por carga e 


fStore 

A R U B A 


panelnan solar 
mescos tambe 
algun edificio di 
Gobierno. 


Follow uson: 


Ponton 67B Unit 5 
5882167 
info@istorearuba.com 
www.istorearuba.com 



^ Authorized Reseller 


iMac 


Performance and 
design.Taken right 
to the edge. 

Un dama chauffeur 
di un Quadracer a 
accidenta na Seroe 
Cryslal 


DIADOMINGO atardi 3 or riba e caminda di Seroe 
Crystal direccion pa Natural Bridge, un Ouadracer MFV 
118 mester a pasa riba un piedra pa despues perde 
control. El a ser manda na su banda drechi di caminda y 
bolter. E chauffeur cu ta un dama turista, kende a keda 
herida. Ambulance a bin n’e sitio y a trasporta e dama 
pa hospital pa mas tratamento. 





Accidente 

na 

Paradera 


DIADOMINGO atardi riba caminda di Paradera 
net na altura di Great Rich un auto Diahatsu 
Charade, A-48175 no a mira cu e auto su dilanti 
a para pa bay links y a dal tras di esaki. E auto ta 
un Toyota Lexus A-11743 tres persona a keda 
herida un di nan ta un baby. Ambulance a bin n’e 
sitio y a hiba nan tur pa Hospital. Tur dos auto a 
keda cu hopi daño. 

E miho ferma pa 
combati intimidacion 
y agresion ta dor di 
expon'e pubiicamente 

Criminalnan y cobardenan no por soporta luz 
di solo 


LIDER di fraccion di AVP, Rene Herde ta 
remarca cu Facebook a bira e forma pa hende 
expresa nan mes libremente, comunica cu 
cantidad di hende na mes un momento y 
comparti idea, pensamento, sintimiento 
y opinion cu otro. Facebook, Twitter y 
otro medionan riba internet, ta tremendo 
instrumentonan di comunicacion masal. 

Pero mescos cu otro bon instrumentonan 
nan por wordo malusa. Specialmente door di 
hende y organisacionnan cu abiertamente kier 
expresa nan mal intencionnan of dor di hende 
y organisacionnan cu kier semhra maldad, 
expresa opinionnan descriminatorio y ofende 
of mensa hende, pero no kier para pa nan 
expresionnan. E ultimo grupo aki ta pone nan 
opinionnan riba Facebook, pero ora nan wordo 
confronta cu nan propio opinionnan, nan 
kier nenga, cambia, core sconde y contradeci 
loke nan a bisa of pone riba -por ehempel- 
Facehook. 

MEP y aliadonan 

Segun Rene Herde, e grupo di miembronan, 
fanaticonan y simpatisantenan di MEP, ta 
scirbi un cantidad di ofensa, menasa, mentira y 


insultonan riba Facebook y otro medionan di 
comunicacion social, pensando cu asina nan ta 
parti nan opinionnan cu otro hende y instiga 
hende contra di esnan cu nan ta ofende y 
menasa. Mas ainda nan ta sinti cu nan por haci 
esaki sin cu e tin niun consecuencia pa nan. 
Pesey nan ta tribi expresa e pio insultonan, 
mentiranan, acusacion y menasanan riba 
Facebook en particular. Pero ora nan wordo 
confronta cu loke nan a bisa y scirbi, nan ta 
sconde, core, nenga y hasta purha contradeci 
loke nan mes a hisa cu mas insulto, gañamento 
y ofensa. E opcion cu nan tambe tin, di reconoce 
nan eror y scoge pa cambia nan comportacion, 
no ta parse di ta drenta nan cabez of curason. 
Nan ta nenga y dal bay! 

Expone publicamente 
E miho forma pa haci tur otro hende conciente 
di loke e hendenan aki ta haci, ta dor di 
publica tur loke nan ta scirbi y haci. Dor di 
expone nan ofensa, instigacion y menasanan 
publicamente pa instancianan oficial wak, 
tur otro hende tambe ta bira consiente di ken 
e hendenan di MEP y nan fanaticonan aki 
ta y con nan ta pensa y actua. Esaki ta loke 


ami, Rene Herde’, a haci dos siman pasa. 
Mi a puhlica un cantidad limita di opinion y 
expresionnan di miembronan di MEP y nan 
fanaticonan, hunto cu potretnan di e dia di 
reunion den Parlamento rih’e ley di supervision 
financiero. Nadamas: djis unresumendiloke 
MEP y su fanaticonan mes a pone riha nan 
propio Facehook. E publicacion aki a bay pa 
miembronan di Parlamento Hulandes tambe. 
Mi a haci esaki pa corigi loke ta poni den e 
carta di e lider di MEP riba loke a sosode e 
dia cu a trata e ley di supervision financiero. 
E publicacion aki di mi, a haya - manera por a 
spera - un reaccion masha negativo di MEP y 
su fanaticonan. Negativo kier men sushi, yena 
cu acusacionnan falso, gañamento y menasa. 
MEP y su fanaticonan no kier pa instancianan 
den Reino y den mundo wak e publicacion di 
loke nan mes ta bisa y haci riha Facehook y 
potretnan cu ta mustra loke nan mes ta haci. 
Nan no kier pa hende serio wak loke nan mes 
ta pensa, hisa y haci. Nan ta kere cu nan por 
bisa y haci kico cu nan kier - hasta si ta contra 
ley, decencia, respet pa otro y pa nos pais- sin 
cu esaki tin consecuencia pa nan. Pesey nan a 
rabia y bira sushi atrobe. Pero e ta mustra un 
biaha mas e hipocresia di MEP. E lema “tira 
piedra y sconde man” ta sigui conta pa nan. 
Obviamente nan no por cu lus di solo, Rene 
Herde ta termina ta bisa. 





EMPENA Y CUMPRA ORO 


[ MESTER Dl PLACA? 


PASA Y COMPROBA PA BO MES! 


(!) 


JUWELENHUISJE 

ORARIO iOAM - ÓPM DiALUNA TE DlABIERNA 


ORANJESTAD WERFSIRAAT 7 LOK, 12 TEL 538 4141 O SAN NiCOLAS B. V/D VEEN ZEPPENFELDSTRAAT 14 TEL 534 4141 

Panelnan solar na Scol 
Kudawecha ta produci 
175.5 kilowatt uur di 
coriente 


E PROYECTO solar di WEB Aruba NV, 
Elmar NV y Gobierno ta pa sigui cu e vision di 
Gabinete Mike Eman I y II pa haci Aruba un 
pais completamente sostenibel riba tereno di 
energia pa 2020. Den cuadro di esaki, WEB 
NV a adopta 10 proyecto, cu ta ensera edificio 
di Gobierno y scolnan riba cualnan ta instala 
panelnan solar. 


ward’e un caminda 
y ta sak’e ora cu tin 
mas demanda. 


Ing. Jozef Everon di WEB, ta encarga cu e 
parti tecnico y durante inicio di e proyecto 
solar na Scol Kudawecha a splica cu meta di 
nan empresa ta pa na final di e proyecto ta 
logra produci 10 megawatt di coriente den 
forma alternativa. Ora cu haci un calculo den 
e totalidad, esaki lo ta ensera entre 10 pa 11% 
di energia renobabel cu nan lo ta produciendo 
via e proyecto solar. 


“Ta nos vision como compania y pais Aruba 
cu pa 2020 nos tin fuel oil completamente 
elimina den e produccion di coriente. Esaki 
ta un di e proyectonan cu ta hiba nos den e 
direccion ey y ta yuda nos den stabilidad cu 
nos mester den prijs ,” ing. Everon a splica. 
Mas di e tipo di produccionnan aki tin, mas 
stabilidad ta logra riba e grid di Elmar. Pesey 
tambe WEB tin un proyecto di “Fly wheel” cu 
ta un sistema di “storage”. Na momento cu tin 
un “overproduction” di energia renobabel, ta 



Unabes cu e 
coriente produci 
den forma 


sostenibel ta riba 
e grid di Elmar, e 
ta wordo uza pa 
tur cliente. E tipo 
di produccionnan 
aki a lo largo ta 
percura pa un 
stabilidad cu na 
final por conduci 
na reduccion den 
prijs di coriente, 
ora cu deshaci di 
uzo di fuel oil. 

A traha e lista 
di edificionan, entre otro scol, basa riba 
prioridad. Ta haci un evaluacion si e dak di 
e edificionan ta den bon condicion pa wanta 
e panelnan solar, si tin conexion serca y e 
cablenan ta soporta e proyecto. 

Den un aña pa un aña mey lo yega na e 
cantidad cu WEB NVkier logra den produccion 
di panelnan solar. 


Sr. Reyes di Retraco, doño di e compania cu 
ta entrega e panelnan solar, a cuminsa cu 
panelnan solar na su cas prome cu el a dicidi 
di haci esaki su negoshi tambe. Su compania a 
gana e bid pa instalacion di e panelnan solar na 
Scol Kudawecha cu na final lo produci 175.5 
Kilowatt uur. Riba e dak lo tin 185 panel di 
300 watt cada un. Cu esaki por abastece rond 
di 30 cas cu coriente, pa dia. 


Mike Eman mester 
bira mas agresivo 
cu Huianda 


UN OBSERVACION: Mi ta haya cu CAFT 
mester hala un poco atras y pone menos 
presion riba Aruba cu e maneho di su finanza. 

Tumando na cuenta cu e dos personanan cu 
ta lidera CAFT a caba di sali for un situacion 


CFT (Corsou/ 
St. Maarten 
unda placa 
di Hulanda 
a hunga un 
rol pisa y 
mester wordo 
defendi). 

Etaunsituacion 
hopi diferente cu e situacion di Aruba unda 
ningun cen di Hulanda a wordo usa y lo tin di 
mester di e NIUN cen di Hulanda tampoco, si e 
famoso dictador Ronald Plasterk duna su okay 
pa Aruba fia placa riba mercado international 
na 1 pa 2% pa locual e mercado actual ta 


ofrece. 

Cu Hulanda mes ta fia cada tres of seis luna 
placa bou di 1%. Pakico no duna Aruba e 
mesun previlegio? Si esey tuma lugar, ya Aruba 
su presupuesto lo mustra un balance hopi mas 
mihor cu menos presion monetario riba nos 
pueblo dor di mas o menos 175 miyon cu lo 
spar pa aña contra e 6% cu nos ta pagando 
anual na interest actual. 

Mi kere cu tur respet pa Minister Presidente, 
Mike Eman, e mester bira mas agresivo y 
menos diplomatico pa loke ta trata sr. Ronald 
Plasterk. E tin hopi Kamerleden su tras, haci 
uso di e oportinidad. Te aki mi observacion. 

Harry 

Shafien Mauricia ta morto, 
el a ser tira mata den un bar na 
Welgelegen Road na Cayhill 




PHILIPSBURG, St. Maarten- Un otro persona hoben 
a ser mira diabierne anochi, drumi den un cantidad 
di sanger, cu ta di e victima, cu a keda identifica coo 
Shafien Mauricia (28 aña), despues di un intercambio 
di tiro. 

E tiroteo violento aki a resulta fatal p’e yiu di Corsou, 
Shafien Mauricio, naci 30 di juli 1987 (28 aña di edad), 
cu a tuma lugar pa mas o menos 10 or diabierne anochi 
na un bar & restaurant cu ta keda na Welgelegen Road 
na Cayhill. Ta masha tiro a cay, di acuerdo cu un resi- 
dente di e area, kende a bisa cu e mes a tende como 5 
tiro tras di otro. 

Autoridad a haya varios huls unda e asesinato aki a 
tuma lugar, mientras cu tabatin musica duro tocando, 
indicando cu n’e bar & restaurant tabatin bailamento. 

Ora cu Polis a yega n’e scena di crimen, nan a haya un 
bar completamente bashi y un persona drumi, cu su 
cara den un plas di sanger. 

E victima ta bisti cu un jeans y un shirt cora, cu ta pone 
hende kere cu e ta un di e doñonan di e bar. No tin in- 
dicacion cu causa di e asesinato aki tin di haci cu atraco 
pa hort’e. Causa di e crimen aki, te ainda no ta conoci. 
Testigonan n’e sitio di crimen ta bisa cu e victima ta un 
)du di Corsou y cu e tabata un sospechoso den e caso 
di tiroteo fatal na Cole Bay dia 27 di october aña pasa. 

Tur cos a cuminsa den e bar & restaurant, pero cu a 
bay caba den e parking lot di Builders' Paradise, unda 
a haya e victima sin bida. 

Mauricio a bira e di 3 victima cu arma di candela den 
solo un siman di tempo. Polis di St. Maarten tin e in- 
vestigacion. 

MANDO Policial a laga sa cu lo actua cu 
man fuerte, contra tur loke ta illegal. Asina 
for di diabierna anochi te cu diasabra mar- 
duga un team di agenten policial a subi 
caya. 

Tur cos a cuminsa diasabra marduga den 
careda di 1:51 di un tiramento den area di 
Kapel di Alto Vista. 

Patruyanan policial cu a yega n’e sitio y se- 
gun propio informacion cu Polis a haya ta 
cu lo ta trata di un Toyota Yaris blauw scur 
a pasa los e tironan aki 
Den e buskeda masal aki autoridadnan a 
bin topa cu e dicho Yaris A-50866 y tabata 
cuadra cu e descripcion cu a keda duna den 
e tiramento banda di Kapel Alto Vista. 

E auto a keda para den area di Tamarijn 54 y 
dos persona a keda deteni pa Polis y despues 
di listramento, a detene R.A Semeleer di 20 
aña, un bartender na casino y RG Sint Jago 
di 17 aña, unda a bin haya un revolver y un 
pistol den nan poder. 

E armanan aki a keda haya den e dashboard 
di e auto, Toyota Yaris. 

Algun meter mas leu Polis a haya otro Toyo- 
ta Yaris blanco A-23537 den cual a bin haya 
un otro pistol mesun style den dashboard, y 
den un Toyota Yaris shinishi A-42486 tambe 
den e dashboard tambe a haya dos pistol y 
un revolver fake. 

Un total di 5 arma di candela na Tamarijn a 
keda confusca. Bou di e Toyota Yaris shini- 
shi A-42486 Polis a haya reem di un Kia Rio 
nobo, indicando cu esaki ta procedente di 
robo. 

Den oranan di mainta, siguiendo cu e inves- 
tigacion a bin haya un cantidad consider- 
able di municion. E hobennan aki ta dem- 
ostrando cu nan ta den masha mal caminda 
y kier proteha nan mes, armando nan mes 
cu asina tanto arma di candela. 




Ennia ta presenta Prevent Now! 

Forensys kier yega i 
hunto cu tur partnei 

Segun Jessy Wiersma 


DIRECTOR di operacion di Forensys Aruba, Jessy Wi- 
ersma, ta un di e oradornan n’e seminario anual Prevent 
Now! organisa pa Ennia e aña aki riba dia 14 di october. 
Pa Forensys e ta bon, pero p’e comunidad di Aruba e 
situacion ta alarmante y Forensys kier traha na program- 
anan di prevencion hunto cu partnernan manera Cuerpo 
Policial y companianan di seguro pa logra baha e canti- 
dad di accidente y incidente cu ta tuma lugar na Aruba. 

Jessy Wiersma a splica cu Cuerpo Policial a bisa cu nan 
ta registra mas of menos 800 accidente di trafico pa luna 
y Forensys mes a nota un aumento considerabel di regis- 
tracionnan serca e compania. 

Cifra a bula for di 360 accidente pa luna aña pasa pa 
un average di 580 accident pa luna entre januari y 
mei 2015; 90% di e accidentenan ta tuma lugar den 
e zona di Oranjestad. Esaki no ta debi solamente 
n’e hecho cu Forensys ta hayando mas “naamsbek- 
endheid”, pero verificando cu Polis, nan tambe ta 
experiencia un aumento grandi den accidentenan. 

Forensys no ta competi cu Polis, pero ta brinda apoyo na 
Polis cu e forma cu nan ta registra accidente. Ora un ac- 
cidente tuma lugar, ta yama Forensys (# 165), sea pa su 
cliente of pa personanan den sercania. 

Un miembro di personal di Forensys ta acudi n’e accidente 
cu su auto ekipa cu sistema di computer y tur e instru- 
mentonan necesario pa “vries” e situacion di e accidente 
y registra tur dato necesario. 

Aki mes tambe nan ta produci un raport prelimi- 
nario y ta “upload” tur informacion y potretnan 
den e sistema pa companianan di seguro y instan- 
cianan concerni por mira y analisa e accidente. 

Dentro di 2 x 24 ora Forensys ta haci un control di 
calidad riba e informacion cu a wordo poni den e 
sistema, verificando tur spelling di nomber y datonan 
manera fecha di nacemento di esunnan envolvi, etc. 
Forensys t’e plataforma cu tabata wordo uza caba pa 
medio di TRS pa registra accidente y tambe ta wordo 
uza pa companianan di seguro na Aruba y na otro 
paisnan manera Corsou, Bonaire y Trinidad & Tobago 
pa registra datonan di accidente y incidente pa com- 
panianan di seguro y pa propositonan di research. 


Na Aruba, p.e, Forensys kier c( 
di prevencion di accidente y : 
baha e cantidad alarmante d 
Wiersma a splica cu nan ta pap 
den e caso di accidente tur hen 
mento di dos of mas auto, pei 
cubri mucho mas, incluyendo a> 
un auto of bromer envolvi, pe 
sona cu a haci uzo di transport( 

Forensys ta existi pa casi 11 aña ( 
cu a dicidi di cuminsa opera ba^ 
E datonan cu nan ta registra ta k( 
panianan di seguro, na Polis y ot 
Forensys ta facilita companian 
tenan un registracion pa procesc 
tin un balor añadi hopi grandi d 
por sigui cu nan bida normal bel 

E datonan cu nan ta colecta ta in 
cu tabatin den e auto. Esaki ta 1 
den caso cu algo a kibra of si est 
di algo despues di e accidente. 

Den e proceso di registra dato tt 
donan. Tambe, ta sali afo si tin 
falsifica e dalmento. E seguronai 
incidente pa medio di plataform 
ta wordo sirbi mihor pa medio d 
como cu e pagado di prima ta wc 
mesun seguro y ta haya reaccio 
su partido contrario; claimnan tc 

Na momento cu e cliente haya 
165 y duna su nomber, unda ( 
y si tin otro auto envolvi of ta t 
entre otro. Tambe e ta duna e n 
e otro vehiculo envolvi. 

Forensys ta traha 24 ora pa dia 5 
caminda. Den caso p.e. cu e clie 
riba su telefon, Forensys ta yan 
Meta principal ta pa brinda un; 
un situacion cu ta traumatisant 
e accidente ta. 


Jessy Wiersma a caba Colegio 1 

na pregramanan di prevencien 
‘ pa cu seguridad den trafice 


)ntribui na programanan 
incidente pa asina yuda 
i accidente y incidente. 
lia di “incidente” pasobra 
ide ta pensa riba envolvi- 
:o e palabra incidente ta 
ccidente cu tin solamente 
ro tambe ora cu un per- 
) publico a sufri un caida. 

:aba, pero tabata aña pasa 
o di e nomber Forensys. 
sda na disposicion di com- 
ro instancianan relevante. 
an di seguro y nan clien- 
) claim rapido y eficiente y 
en e proceso pa tur hende 
k despues di un incidente. 

clui fotonan di obhetonan 
laci posibel tambe claims 
m den e auto ta haya falta 


i inclui e situacion di heri- 
L hendenan cu a purba di 
1 tin un bista completo di e 
a di Forensys. Comunidad 

ii servicionan di Forensys, 
)rdo atendi mas liher pa su 
n mas liher di e seguro di 
1 wordo procesa mas liher. 

un accidente, e ta yama 
: accidente a tuma lugar 
rata di un cas of edificio, 
umber di su vehiculo y di 


j tin 4 unidad semper riba 
mte yama y e no tin saldo 
i’e bek. 

alivio mas liher posibel di 
;e, no importa con grandi 


\rubano na aña 1990 y a 


dicidi di no bay studia den exterior di biaha. Hunto cu su 
partner el a keda Aruba y a cuminsa tuma diferente curso 
den ramo di administracion. Entretanto nan a dicidi di 
casa y “stel uit” pa forma nan famia pa nan por traha riba 
nan desaroyo profesional. 

El a bin den contacto cu e mundo di seguro na aña 1992. 
E tempo ey el a traha cu Seguros Mansur, cu despues a 
wordo bendi cu Boogaard. 

Den transcurso di añanan Jessy Wiersma a traha como 
Hoofd Incasso, Hoofd di Sales Departament y Hoofd di 
Claims Department na Seguros Mansur. 

Na Boogaard el a cuminsa como Assistant Head di Collec- 
tions, y despues a pasa pa bira un Accident Traffic Handler 
y Head di Claims. 

Ora cu e oportunidad a presenta p’e sigui un 
curso pa un compania Aleman/Hulandes, 
hunto cu un otro colega den e ramo di 
seguro, nan a tuma e oportundidad 
cu entusiasmo y a bira e prome dos 
Risk Inspectors femenino di Aruba. 

Nan tarea tabata pa haci acesora- 
miento y inspeccion p’e compania 
Aleman/Hulandes di proyectonan 
cu risico halto manera hospital, 
hotel y restaurantnan grandi cu ta 
sigura cu Boogaard, cual ta ricibi un 
“back up” di e compania internacional 
cu ta re-asegura e proyecto. 


Jessy Wiersma a bira Director di e compania cu despues 
a expande den e area di brokerage y na 2012 a bin den 
contacto cu TRS. Na september 2014 a bin hopi move- 
cion den e mercado y Caroline Hollander a cumpra 
Forensys over y for di e tempo ey e compania a cum- 
insa uza e nomber cu e ta carga na otro paisnan tambe. 
Den e trabao di prevencion cu Forensys kier participa na 
dje e compania lo contribui datonan manera edad di esnan 
cu haya accidente, unda e accidentenan ta tuma lugar, ki 
ora nan ta pasa, si tin actividad cu ta altera e situacion 
den e area of si tin cierto tipo di rijbewijs of e naciona- 
lidad di e persona envolvi cu ta altera e situation, etc. 
“Ban haci di Aruba un pais mas safe,” Wiersma a expresa, 
pasobra e manera cu cosnan ta bayendo 
ta alarmente. 

E leyenda di Bubu 
Vlad Ven Dracul y su 
señera Draculina 

Scirbi po: Roland Peferson 


Chef Ruth y Stui 
a deleita bishitc 


NAN ta biba den un spelonk scur cu ta situa entre Boca 
Grandiy BocaMahos. 

Nunca nan ta sali den dia cla. Ningun hende ta corda cu 
nan a yega di mira nan. 

Nan tin miedo di luz y den dia Bubu Dracula no tin forza. 
Pero tur hende sa cu Halloween ta yegando. 

E anochi ey 31 october, Bubu Vlad Von Dracul cari- 
ñosamente conoci como Bubu Dracula, lo sali pa chupa 
sanger di hende. 

Tur hende ta spanta. Nan a claba nan bentananan caba. 
Nan sa cu Bubu Dracula ta un Zombi cu tin mas forza cu 
binti (20) homber y sanger di bestia e no kier. 

Ta sanger di hende e kier. 

Nan sa cu e ta imortal. 

E anochi ey (31 october) e lo cambia den un lobo feroz 
(werewolf). 

E no tin reflexion den spiel. E ta cana sin sombra. E ta 
hypnotisa su victimanan y ningun hende ta corda nada. 
E por cambia su victimanan den Vampiro tambe. 

E anochi ey (31 october) tur burico cu ta cana den mondi 
lo bira dragon grandi. 

Prikichi lo bira raton di anochi. Shoconan lo scupi can- 
dela. 

Wel ta kiko nos por haci anto. Semper nunca invita Bubu 
Dracula den bo cas. 

Un bes bo invite semper e ta bin bek ora e kier. Ta bon 

pa sa tambe cu Bubu Dracula tin miedo di simbolonan 

sagrado manera. cruz v awa bendita. Bubu Dracula 

tambe tin hopi hopi. miedo di conoflok. 

Si bo bav suprmercado v bo ripara cu e priis di conoflok 

a subi anto awor abo sa ta pakico. 




EPB School, Concha y Toro Wineries y Romar Trading a yama un grupo di 
dignitario di Aruba Tourism Authority bon bini na Aloe Restaurant, situa den 
e edificio di e scol na Hato, ora e renombrado Chef Ehecutivo di Concha y 
Toro, Ruth van Waerbeek a bishita e scol y a prepara hunto cu e studiantenan 
culinario den nan di 4 aña un tremendo experiencia di lunch. 


Sorteo Blg Wheel Lottery 


10 October 2015 


Diario: 

8120 

-8961- 

2079 

Corsow: 

0000 

-0000- 

0000 

Super4: 

5376 



Flamingo: 

7881- 

-1956—3210 

Smarty: 

9345- 

-9720- 

7999 

Dayly: 

5319-4421- 

-8957 



Unda bo placa ta 
SIGUR! 



E chef naci na Belgica, Chef Ruth, kende ta biba y traha na New York y Chile, 
a manda su recetanan n’e scol di antemano, cual a permiti maestro Bas Wil- 
lemsen pa cumpra e ingredientenan di antemano y prepara p’e yegada di e 
chef celebridad. 

Mientras cu e lunch delicioso di 4 plato a wordo sirbi, el a wordo combina na 
un manera experto cu Concha y Toro, Sauvignon Blanc, Chardonnay, Ter- 
runyo Carmenére y Cabernet Sauvignon. 

E menu increibel y delicioso a inclui cucumber rolls yena cu shrimp y salmon 
ceviche, sirbi cu un dip saus pica estilo Asiatico, baked scallops riba un cama 
di berdura cruyente y manteca di Parmesan, quince/guava-glazed grilled 
pork tenderloin pica cu un chimichurri salsa riba un pea puree fresco y pa e 
pasaboca un flatbread cu peer, keshi blou y walnoot. 

Como un sorpresa, Ronella Tjin Asjoe-Croes, CEO, Aruba Tourism Authority 
a pidi e cantante di R&B y actor Tyrese Gibson, kende tabata riba e isla p’e 
Aruba Film Festival, pa acompañ>e durante e lunch, cual a deleita tur e stu- 
diantenan tremendamente. 

E actor amable a saca potret cu e studiantenan den e cushina y tabata hopi 
agradecido p’e bon bini entusiastico cu el a ricibi. 

diantenan Culinarie di EPB 
nnlenan n'e Aiee Restaurant 

Delegacion di BMX 
lo atende un campo 
di entrenamento y 
competencia na 
Oldsmar y Tampa, Florida 



ACTUALMENTE tin un algun atleta den e 
deporte di ciclismo, seccion BMX ta den pleno 
preparacion pa loke ta dos competencia fin di 
luna di october na Florida. 

E prome evento lo ta na Oldsmar unda lo tin 
e inauguracion di e pista Supercross/Olympic 
Track. 

Eynan lo tin e competencia di Gator Nationals 
Supercross Series, un evento di Merca, pero 
cu varios coredor internacional participando 
e.o. nos atletanan di Aruba. 

E atletanan cu lo realisa e biaha aki ta Zaithyel 
y Zyqion Soekandar, Jaymer Carolina y Shamil 
Figaroa, mientras como coach lo biaha Pedro 
Estaba. 

Mester bisa cu e atletanan di Aruba 
lo atende un campo d i 

entrenamento 
n’e ciudad di 


Tampa esaki di 15 pa 22 di october y lo ta den 
combinacion cu e careda. 

E campo di entrenamento ta specialmente 
enfoca riba e careda di Gator Nationals Super- 
cross Series. 

Durante di e campo di entrenamento nos 
coredornan lo entrena riba e aspecto tecnico y 
tactico como tambe strategia cu lo por wordo 
uza p’e caredanan. 

Mas cu claro e meta di e campo di entrenamen- 
to ta pa nos atletanan di bike cross ta mihor 
posibel prepara p’e Gator Nationals Supercross 
Series cu lo conta cu participacion di e top 
coredornan di BMX. 

E careda aki conoci como e Supercross Series 
na Merca ta hala masha hopi participante full 
rond di e pais como tambe di exterior unda ta 
spera un total di 1000 participante. 

Federacion di Biyar, 

FEBIAR ta anuncia 
su schedule final 
di e aña 2015 



DESPUES di un pauze cortico, Federacion di Biyar Arubano, FEBIAR ta cla pa start cu nan schedule pa loke t’e 
final di e temporada di biyar di e aña 2015. 

Den e dos lunanan tras di lomba algun di nos top hungadonan di biyar tabata activo den entre otro torneo inter- 
nacional renombra na nos hermana isla di Corsou como tambe n’e Pan Americano di biyar cu e tuma lugar na 
Buenos Aires, Argentina. 

Den e siman benidero e campeonato lo reanuda y lo sigui te cu den e di tres siman di november. 


Na comienso di december lo haci entrega di e premionan final. E prome parti di e campe- 
onato di FEBIAR a bay bon, e diferente torneonan a conoce diferente ganador. 
Atletanan manera Gunnar Leonardo, Campeon ABC 2015, Richard Wolff, Campeon 
Nacional 8 y 9 ball, Ditto Acosta, Campeon Nacional 10 ball y Ryan Rampersaud 
Campeon na Corsou ta hungadornan cu sigur mester bay tene bon cuenta 
cu nan den e di dos parti di e campeonato. 

E schedule final lo ta como lo siguiente: October 13-15: Pro 
Team semi final Barracuda vs Steelers 2 & Predators vs 
Steelers 1; October 18: APT A #9, APT B#7; October 
20-21 Pro Team final; November 8: APT A#10, 
APT B#8; November 12-14: Eight 8 Ball Team 
semi final Barracuda vs Steelers & Predators 
vs Classic; November 19-21: Eight 8 Ball 
Team final. 

December 5: Entrega di Premios. 

Endy Groes | 
y Chipen i 

Chirino I 
a sali I 

H 

rumbo pa ^ 
Oklahoma ^ 
pa atende cu | 
un Gongreso | 
Mundial di | 

WBSG I 


ARUBA Softball Bond ta orguyoso di su ehecutivonan riba nivel 
mundial. 

Diasabra ultimo Endy Croes y Chipen Chirino a sali rumbo pa Okla- 
homa USA. Durante un siman largo lo atende (2) Congreso cual struc- 
turalmente a wordo organiza na mesun lugar y den mesun temporada. 
E prome congreso a cuminsa ayera diadomingo 11 y lo sigui awe di- 
aluna 12 di october. Esaki ta e Congreso di Conpasa. 

Conpasa t’e Confederacion Pan Americano na unda 31 pais di Americas 
ta resorta bou di dije. Cuminsando desde Canada te Chile. 

Endy Croes ta Vice Presidente den e organisacion aki pa henter area di 
Caribe. Conpasa por ehempel t’e Confederacion cu ta atende cu Juegos 
Pan Americano cual competencia a caba di tuma lugar na juli ultimo 
na Toronto Canada. Conpasa lo hunga un rol hopi importante den e 
restructuracion nobo cu ta andando bou di WBSC (World Baseball 
and Softball Confederation). Pues reunion di hunta di Directiva lo ta 
diadomingo mientras e Asamblea lo tuma lugar dialuna henter dia. 
Diamars 13 di october te diasabra 18 di october lo culmina un serie di 
reunionnan di diferente comision y Asamblea di WBSC (SD). World 
Baseball and Softball Confederation Softball Division. 

Comisionnan manera di Hall of Fame (ISF), comision reglamento, 


comision legal, comision financiero, comision di competencia pa 
nombra algun unda tanto Endy y Chipen a wordo nombra pa cubri 
diferente responsabilidad mundial. 

Durante Asamblea lo trata un punto specifico cual ta un Plan Strategico 
di 5 aña cual trabounan a inicia na February ultimo na San Francisco 
guia pa LBB Strategy un compania mundialmente reconosi pa cu 
dicho tipo di trabou. Ta spera di por termina e trabounan aki y ricibi 
aprobacion di sala. 

Endy Croes lo entrega su rapport traha riba area di tur islanan den 
Caribe y un plan con pa hib’e islanan pa un otro nivel. 

Despues di presenta esaki y si ricibi aprobacion, trabounan grandi lo 
inicia den area di ful Caribe. Tambe tin un punto riba agenda alrespecto 
pa Boneiro por bira miembro di ECASC. 

Boneiro dor di su status nobo 10-10-10 a bira dificil pa bira miembro 
di un of otro confederacion. 

ECASC e confederacion di islanan den Caribe sinembargo ta bringando 
pa aceptacion di Boneiro y asina Boneiro por cuminsa competi den we- 
ganan no clasificatorio den Caribe cual caba ta un logro. ASB ta desea 
Endy y Chipen hopi exito cu tur nan trabounan y ohala e Congreso pero 
mas bien e networking por sigui trese cosnan bon pa Aruba den futuro. 

ta conta cu mas o menos 45 
profesional di cuido di salud 
dedica como empleado, bou di 
e liderasgo di Lennert van der 
Poel, kende ta contento cu e 
tantisimo ofertanan special cu 
a wordo introduci. 

Bou di nan propietarionan 
nobo, e boticanan awor ta 
conta cu un seleccion rico di ar- 
ticulo di botica Europeo y Meri- 
cano, vitamina y suplemento, 
mangel, lugar amplio pa par- 
keer auto y mas importante 
asina boticarionan vigilante cu 
ta supervisa e combinacionnan 
di medicamento, ofreciendo 
n’e publico testnan gratis di 
presion y sucu. 


Cu tur e animo rond di e pro- 
mocion excitante di Fun Miles, 
lealtad di cliente lo wordo midi 
durante e siguiente simannan, 
y hopi sigur lo tuma e decision 
pa cambia di botica. 

E Boticanan di Servicio afilia 
na Eagle, St. Cruz, Noord y 
Seroe Preto, bou propiedad di e 
Aruba Growth Fund, de hecho 
ta pertenece na mas di 10,000 
Arubiano cu ta miembronan 
den e fondonan di pensioen. 
Despues di bira miembro, cli- 
entenan lo wordo ofreci 8 fun 
miles pa cada awg 2.5, riba tur 
compra, 8 biaha mas hopi cu 
normal, y e miles por wordo 
uza na e boticanan. 
Clientenan cu ta cambia pa 
Botica di Servicio lo ricibi 
un carchi gratis di Fun Miles 
(pre-carga cu 1,000 Miles) y e 
chens pa gana tremendo pre- 
mio, incluyendo un estadia na 
Hilton (6x), cena pa dos (6x), 
y desa^mno (6x) na un di e 
restaurantnan di Aruba 
Wine & Dine. 


E 4 Boticanan di Servicio cen- 
tralmente situa recientemente 
a informa e publico general cu 
nan ta cla pa ricibi mas cliente. 
E anuncio a wordo haci du- 
rante un promocion divertido, 
conhuntamente cu e carchi ya 
caba popular di Fun Miles. 

E promocion a declara cu du- 
rante e luna di october, 1,000 
Fun Miles lo wordo poni riba e 
cuenta di cualkier cliente nobo, 
y esnan cu ya caba tin un carchi 
di Fun Mile tambe lo wordo 
premia ora di registra, cu mitar 
di e cantidad di punto aki. 


Clientenan cu ya caba ta miem- 
bronan n’e Boticanan y ya caba 
tin un carchi di Fun Miles ta 
invita pa participa den un rifa 
pa un estadia gratis n’e Hilton 
Aruba Resort & Casino, cu cada 
compra cu nan haci e luna aki. 
E anuncio aki no ta bin como 
un sorpresa, ya cu e Boticanan 
a cuminsa funciona na un nivel 
mas halto ora nan a wordo 
cumpra p’e Aruba Growth 
Fund. 

E propietarionan nobo cu nan 
inversion local di e fondonan 
di pensioen di APFA, WEB y 
Elmar, a cuminsa un programa 
ambicioso di upgrade cu a cum- 
insa cu un face-lift y lo sigui cu 
mehoracionnan den servicio 
di cliente, y un sistema 
di renoba recept mas 
eficiente. 


E Boticanan 
di Servi- 
c i o 


Aruba su Boticanan 
di Servicio kier abo 
como cliente 

Aruba promovi enti 
cu mas influencia d 

re hombernan 
i Hulanda 


RECIENTEMENTE e ofic- 
ina di Aruba Tourism Author- 
ity na Hulanda a participa n’e 
‘Luxury Fair’ conoci como e 
‘Like my Brand’ edicion di 
hende homher. 

Den esaki a participa e 100 
hende hombernan di mas 
influencia na Hulanda. 



For di celebridadnan pa co- 
merciantenan pa artistanan, 
tur a haci acto di presencia n’e 
evento cu a tuma luga na The 
Harbour Club na Amsterdam. 
Interesante ta cu Aruba ta- 
bata e unico destinacion cu 
a participa, pasobra otro 
‘brand’-nan cu a participa ta 
marcanan di moda, artefac- 
tonan y bebidanan saludabel. 

A crea un espacio dedica 
exclusivamente n’e marca 
Aruba, cu a inclui un sofa, 
un bailarin sexy di carnaval 
y sin lubida productonan 
di Aruba Aloe. Mayoria di e 
hende homhernan presente 
a bishita e stand di Aruba, pa 
ey cera conoci mas di cerca 
cu nos isla como destinacion 
turistico pa pasa vakantie. 

E participantenan a bishita e 
espacio di Aruba den grupo y 
tabata obliga pa keda por lo 
menos 10 minuut, cu a duna 
suficiente tempo pa papia cu 
nan riba cada un aspecto di 
nos isla como destinacion. 
Entre e hende hombernan 
presente, tabatin tambe e pre- 
sentador di noticia di deporte 
di mas popular na Hulanda, 
esta Jack van Helder. Tambe 
ex futbolista internacional 
di Hulanda, Ronald de Boer, 
futbolista di Ajax John Heit- 
inga y presentador di televi- 
sion Eddy Zoe como tambe 
varios otro actornan conoci. 

E evento a percura pa laganos 
isla cera conoci cu un can- 
tidad di contactonan nobo, 
cu posibel bishitantenan y 
embahadoman cu sin duda lo 
sigui promove nos isla. 

Un gran Arubiono cu a sirbi su pois den diferente funcion: 

Awe 12 di cctober MEP 
ta recorda e di 18 aña di 
fayecimento di ing. Roland Lacle 




Roland semper a kere den 
libertad di e pueblo aki y asina 
el’a lucha schouder cu schouder cu 
Betico Croes pa nos Status Aparte 
desde e inicio di e lucha te ora cu e 
Conferencia di Mesa Rondo a 
conclui exitosamente 
na maart 1983. 


AWE partido MEP ta recorda cu 18 aña pasa 
un baluarte integro y leal na nos partido a 
bay laga nos, esta ing. Roland Lacle den feliz 
memoria. 

Roland Lacle a nace dia 
17 di october 1939 y a dedica un 
gran parti di su bida den politica 
sirbiendo su pueblo y su partido 
den diferente funcion. 


Na aña 1971, esta n’e momento cu Betico 
Croes (q.e.p.d.) a dicidi di forma su propio 
partido, Roland tabata un di e promeman cu a 
uni su mes cu Betico y asina a bira co-fundador 
di partido MEP, un partido cu el’a stima te na 
su morto. 

Como un co-fundador di promer ora, Roland 
a aparece riba lista di MEP for di 1971 te cu 
1993 demostrando asina su lealtad incondi- 
cional na partido MEP. 


Como politico y gobemante Roland tabatin un 
trayectoria impresionante y a ocupa practica- 
mente tur funcion gubernamental na Antiyas 
y Aruba. 

E tabata miembro di Eilandsraad di Aruba, 
miembro di Staten di Antiyas, diputado di 
Aruba, Ministro Plenipotenciario Interino pa 
Antiyas y alavez Representante di Antiyas 
Hulandes den Mercado Comun Europeo, 
Ministro di Trafico y Comunicacion di Antiyas. 

Pa pais Aruba e tabata miembro di Parla- 
mento, Ministro Plenipotenciario y Ministro 
di Finanzas. Tambe Roland pa varios aña 
tabata Presidente di MEP y un di e oradornan 
principal na tur e congresonan di nos partido. 

Dia 12 di oktober 1997 Roland a bay laga nos 
despues cu el a keda hopi aña sufriendo di un 
quebrante di salud. Como reconocemento n’e 
gran Arubiano aki, Gabinete Oduber a duna 
e caretera principal dilanti di Hospital bieu y 
sigui te dilanti su cas na Paradera e nomber 
di “Caya Ing. Roland Lacle” y p’asina tene su 
memoria bibo den comunidad. 

Roland su espirito di lucha, dedicacion, integ- 
ridad y su lealtad incondicional na nos partido 
lo keda semper graba den nos curason. Cu Ro- 
land sigui sosega na paz den Reino di Señor. 

ORGANISACION Dl 
PENSIONADO PUBLICO 
ARUBANO 


OPPA ta invita 
y informa su 
miembronan di 
diferente actividad 


FORdi Cas di Cultura OPPA a ricibi un invitacion spe- 
cialmente pa su miembronan pa bay presencia un show 
di cabaret di Jetty Mathurin. 

E presentacion aki lo tuma luga dia 27 di october 
venidero pa 3or di atardi na Cas di Cultura. Jetty ta un 
veterano di teatro y comedia na Hulanda y e mes ta bisa 
cu ‘el cambia bruki di Jurgen Rayman’. 

Su show ta titula “#LOL, Loslopende Oma Let op!” E 
presentacion ta specialmente p'e grandinan den nos 
comunidad. Carchi ta obtenibel na Cas di Cultura na 
un balor di Awg.45,--. E entrada ta inclui tambe algo di 
come y bebe. Busca bo carchi na tempo ya cu e presen- 
tacion aki ta specialmente pa nos Grandinan. 

Alabes OPPA ta informa su miembronan cu OPPA tambe 
ta forma parti di e Grupo Nucleo Senioren, cu ta cay 
bou di Seccion di nos Grandinan di Departamento di 
Asunto Social. 

Mayoria di Grupo Social di Hende Grandi ta forma parti 
di Grupo Nucleo. Durante luna di october a y lo organisa 
diferente actividad. Ya caba a organisa Arte di Palabra 
Plus y dialuna awo dia 12 di october ta bay tin un Seso- 
Sport organisa pa Grupo Uni di Noord na New Chinese 
Club, di lO'or di mainta pa 2'or di atardi. Ainda falta 
entre otro un Exposicion cu e topico ‘Bira grandi activo’, 
un Intercambio musical - cultural y un Feria di cuminda. 
Otro actividad ta, e tan gusta fiesta bailabel organisa 
pa Fundacion Movemiento ta Bida pa recauda fondo pa 
sigui traha cu e grandinan den diferente bario. Fecha p'e 
fiesta aki ta dia 7 di november venidero na Renaissance 
Convention Center. Carchinan ta obtenibel na FMTB na 
oficina di IBISA, na un balor di Awg.50,-. 

Tambe OPPA ta informa su miembronan cu su celebra- 
cion di fin di aña cu ta un lunch di Pasco lo tuma luga 
dia 20 di december venidero na Renaissance Convention 
Center. Keda pendiente pa mas informacion tocante 
esaki. 

OPPA ta invita su miembronan pa participa activamente 
na tur e actividadnan ya menciona y duna sosten n'e otro 
Gruponan Social den nos comunidad. 



Cumana76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, den cunucu di 
yerba berde. E ta pone mi sosega. E ta hiba mi na awa trankil, pa 
mi bolbe haya forza. 

Salmo:23.1 

Cu inmenso tristeza na nos curazon nos ta participa 
fayecimentodi: 



Veneranda Gertrudis 
Tromp-Bermudez 

Mihor conoci como" Mamai of Nanachi" 
*15-11-1927 -tl 0-10-2015 




< 5 ^ 


(^meral 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento y invitacion 

Na nomber di su yiunan, nietonan, rumannnan y demas famia 
nos kier expresa nos mas sincero gratitud na tur famia, amigo y 
conocirnan cu a compaña nos di un manera of otro y a duna 
nos e sosten durante fayecimento y entiero di nos difunto 
mama stima: 



Sra, Vda, Remedios Catalina 
Steenen-Zambrano 

Un danki special na tur esnan cu a bishite y a puntra p'e den 
temporada di su enfermedad. Na piso 2 di Horacio Oduber 
Hospitaal y na tur docter y enfermero cu a atende nos mama. 

Alavez ta invita pa compaña nos pa asisti na 3 sato sacrificio di 
misa cu lotuma lugar; dialuna 12 di october, diaranson 14 di 
october y diabierna 16 di october na misa Pro Catedral San 
Francisco na Playa pa 7'or di anochi. Despues di ultimo misa lo 
tin un Rosario na cas; Professor Laurentsstraat 4. 


Servicio pa 
Comunidad 


(^^•AVV£Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: Central N.V. 
Pariba di Brug: Aloe N.V. 


Dokter na Warda 


Pabou di Brug: N/A 
Pariba di Brug: N/A 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int1 Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Ratres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 

I ir"i 

The Media Group 

Marghetstraat #3 
Oranjestad, Aruba 

Trahondo ribo consdenfisodon sodol 

Filomena College MAVO a gradici KIA y Fuente pa 
nan contribuicion educativo cerca nos alumnonan 



E problemanan cu nos hobennan 
ta creciendo cada bes mas y no 
ta un secreto cu situacion social 
y emocional na cas ta un di e fac- 
tornan clave di esaki. 

KIA a bira un instituto unda cu 
varios di nos hobennan ya for di 
13 aña ta termina eyden, dor di 
falta di guia, regla, structura y 
peer pressure. 

P’esey mes Filomena College 
MAVO kier percura pa brinda 
su alumnonan algun actividad 
educativo cu e meta final pa nan 
adkeri conocemento riba varios 
topico. 

Tambe e alumnonan por a disfruta 
di un bunita presentacion di e 
grupo talentoso; Fuente, di nan 
cd nobo. 

E proyecto di Jairo Evertsz: “Si 


ami por, abo tambe por” ta un 
proyecto special pa motiva nos 
hobennan pa sigui riba e bon ca- 
minda, uzando nan talentonan na 
un forma positivo y pa nan traha 
duro pa realisa nan soñonan pa un 
mihor futuro. 

E prome presentacion di e proyec- 
to a tuma lugar na YMCA San 
Nicolas, unda cu a invita e hoben- 
nan di Filomena College MAVO pa 
presencia y participa na demostra- 
cionnan y papia cu un hoben, cu a 
scoge pa cambia su bida y ta hopi 
satisfecho cu su decision. 

E hobennan a ricibi conseho y mo- 
tivacion di Jairo Evertsz y di Ser- 
gio Vos di Jeudgafdeling di prison 
KIA y a presencia un demostracion 
di e K9 Unit di KIA. 

Fuente a sa di capta atencion di tur 
e hobennan tambe durante nan 


presentacion na Teresita Center, 
unda cu e alumnonan a disfruta 
di un rato di musica cu ritmo 
diferente, reflehando nos raisnan. 
E presentacion di Fuente tabata 
hopi relahante y e hobennan a sa 
di aprecia esaki masha hopi mes y 
varios di nan a wordo inspira pa 
kere di nan talentonan musical. 
Na final di e presentacion e hoben- 
nan di Filomena Collega MAVO 
a sera conoci cu Allan “Prim” 
Bridgewater, kende a cay sera y 
durante di su tempo den KIA no 
solamente el a descubri su talento 
y a siña tin mas confiansa den 
su mes, pero tambe el a dicidi di 
cambia su bida. 

Prim a splica e hobennan kico e 
bida den KIA ta y di su decision 
pa cambia. Awor Prim ta riba bon 
caminda y ta gosa di su decision 


pa rehabilita, cual a trece hopi 
oportunidad nobo p’e. 

Filomena College MAVO kier 
gradici henter e team di KIA, p’e 
tremendo mainta educativo aki 
como tambe e grupo di Fuente pa 
nan excelente presentacion, sin 
laga afo MC Oz, cu no a pensa dos 
biaha pa brinda su cooperacion. 

Finalmente e mensahe ta keda, cu 
tur cos ta cuminsa na cas y p’esey 
mes ta haci un apelacion na tur e 
famianan pa nan tambe eherce e 
trabou di trece conscientisacion 
cerca nan yiunan y pa nan ta 
fuerte para den nan sapatonan 
contra tur e influencianan nega- 
tivo cu tin den nos comunidad. 

Di e forma aki nos por evita y 
preveni pa nos hobennan hiba un 
bida di crimen, unda cu tur nan 
bida por complica. 

“TA posibel pa - segun mi bay ta creciendo - mi DNA por cambia pa 
medio di mutacion?” tabata e pregunta di un hoben di 12 aña di edad. 
Max Ng ta yiu homber di un tata Asiatico y un mama Arubiano. At- 
entamente y cu blocknote den man e hoben a sinta scucha e charla di 
dr. Wever t’e na final, pa despues hasi su preguntanan hopi al caso. 

E mainta di charla na San Nicolas tabata dedica na un di e diez hende 
muhenan cu ta simbolisa e resultado di e investigacion di dr. Oswald 
Wever. 

Y esey ta: 

"Nos mama, su mama y nan abuelanan 
ta determina nos descendencia pa 
generacionnan cu ta bin". 

A duna homenahe na sra. Juanita Quant-Tobel (q.e.p.d) y su Famia 
como un ehempel bibo di e convivencia estrecho asina tradicional 
cerca e poblacion Arubiano. 

“Henter e ‘tribo’ ta biba rib’e mesun pida tera na Weg Sero Blanco den 
cercania di otro, kwidando otro”. 

Un caracteristica cu ta duna indicacion fuerte di e determinacion ta 
foi unda nos descendencia geografico ta bin. 

Historia ta señala e influencia Caucasio/Europeo di e colonisado y esun 
Africano durante e epoca di Sclavitud den e poblacion Arubiano. No 
obstante sciencia genetico ta comproba cu apesar di e efecto di ‘migra- 
cion’ den cualkier continente na unda ya caba ta biba un populacion 
indigena, e genetica di e indigena lo sigi ta dominante. 

Di e forma aki den e tres origen nan di e poblacion 
Arubiano (Amerindio/Indjan, Africano, Caucasio/ 

Europeo) e aspecto Amerindio/Indjan lo continua 
pa generacionnan cu ta bin, cerca mucho mas cu 
solamente un Indjan. 


Fundacion Herencia Historico di Aruba ta 
continua cu e charla di Dr. Wever: 

^Descendencia di 
nes poblacion^ den 
e Bario di Brazil 

Sdencia biologico a comproba cu pa medio di naturalesa na momento 
di procreacion entre un pareha, caracteristicanan ta wordo traspasa 
tanto pa medio di e homber como pa medio di e hende muhe p’e 
siguiente generacion. 

E mesun biologia ta determina cu e hende homber pa medio di su Y- 
cromosoom (sperma) ta traspasa su caracteristicanan pa solamente 
e yiu homber. 

En cambio e hende muher pa medio di su ovario ta traspasa su genesnan 
tanto p’e yiu muher como p’e yiu homber. Consecuentemente mester 
conclui cu t’e hende muhe ta determina e descendencia etnico geo- 
grafico di cualkier poblacion. 

Sciencia genetico ta ocupa su mes especificamente cu identificacion di 
e ‘genes’ nan cu pa medio di testnan den laboratorio por wordo alcansa. 
E asina yama DNA y mas preciso ainda mitocondria DNA. E balor 
indiscutibel di un investigacion mitocondria DNA ta: pa reconoce y 
comproba e predisposicion pa cierto enfermedadnan den un poblacion. 
Esaki lo yuda sciencia medico pa actua preventivo. Pero tambe lo aporta 
na salvaguardia tradicion y cultura di un poblacion p’e por traha riba 
su destino. 

Nacion, nacionalidad y pasaporte ta un asunto di sciencia juridico- 
politico. Un hende por carga dos pasaporte pareu, e hende por hasi 
cambio di nacionalidad, pero e mesun hende aki ta forma parti di un 
solo descendencia etnico. 

Esaki nunca por cambia! Bo ta un Amerindio/Indjan, un Caucasio- 
Europeo of un Africano. 

Diadomingo 18 di october proximo, Fundacion Herencia Historico di 
Aruba cu sosten di UNOCA ta presenta un biaha mas e charla infor- 
mativo/educativo di Dr. Oswald Wever. 

Esaki ta tuma luga den Bario Brazil na Centro di Bario Brazil. E mainta 
ta cuminsa for di 10:15 di mainta pa 12:00 ‘or di merdia. 

Henter pueblo di Aruba, pero particularmente e pueblo di Brazil y 
vecindario ta keda cordialmente invita. Un boca bisa otro. Un y tur ta 
bonbini. Entrada ta gratis. Lo tin algun boca dushi y bebida crioyo pa 
refresca e mainta. 

No kere loke e spiel ta mustra’bo. Si bo no busca bo raiz, nunca lo bo 
sa bo destino. 




m 


-Mainta 


www. facebook.com/awemainta 

Di acuerdo cu Rene Herde': 

Ignerancia pa melibe peiilice la pie 

MEP y PDR ta sigui nenga berdad pa convinencia partidista 


UN aña y dos luna a pasa desde 
cu Gobierno Hulandes a scohe 
concientemente pa viola leynan 
di Reino y di Aruba pa mete den 
asuntonan interno y autonomo di 
Aruba. 

Desde prome momento exper- 
tonan legal di tur pais di Reino a 
mustra cu loke Hulanda a haci ta 
ilegal. 

Den e aña cu a pasa Conseho 
Consultativo (Raad van Advies) 
di Aruba, di Corsou y di Sint 
Maarten, los di otro a yega na mes 
un conclusion: e <KB> cu Gobierno 
Hulandes a pone riba Gobernador 
di Aruba pa wanta e presupuesto 
ta ilegal. 

Un aña mas laat - despues di a 
stroba concientemente un peticion 
di Parlamento Hulandes pa Raad 
van State haci un analisis y duna 
un conseho riba legalidad di e 
<KB> - Raad van State ta yega n>e 
conclusionnan indiscutibel aki: 

1. Gobierno Hulandes a viola 
Statuto di Reino, Constitucion di 
Aruba y Reglamento di Orden di 
Gobernador di Aruba; 

2. Gobierno Hulandes a duna in- 
struccion na Gobernador di Aruba 
cu no tabata permiti. Gobernador 
ta autonomo y no un extencion di 
Gobierno Hulandes; 

3. ‘KB’ ta ilegal. 

Ignorancia politico 

Enbez di tuma na serio e violacion 
sistematico y conciente di ley y 
reglamentonan cu ta rigi nos pais- 
nan di Reino, partidonan MEP y 
PDR a scoge pa sera wowo y ignora 
e violacionnan grave di e fundeshi 
legal di nos pais. 

PDR y MEP na prome instancia a 
defende e KB como legal y husto. 
Despues nan a declara cu no mes- 
ter wak e violacionnan di ley aki. 
Un aña despues MEP y PDR ta 
declara cu tur esaki a pasa caba y e 
violacionnan flagrante di Statuto, 
Constitucion y Reglamento di Or- 
den di Gobernador di Aruba no ta 


importante. 

Netamente e abogadonan di e dos 
partidonan aki cu tanto ta papia di 
derecho, ilegalidad, violacion di 
ley, autonomia y abuso di poder, 
ta scoge pa ignora e violacion di 
derecho ancra den leynan di Reino 
y di nos pais. 

Nan ta sostene violacion di e 
autonomia interno di nos pais 
den Reino y e violacion di e posi- 
cion autonomo di Gobernador di 
Aruba. Netamente e lidernan di 
MEP y PDR cu como abogado tin 
cu traha cu veredicto y analisisnan 
legal pa defende nan clientenan, 
ta nenga di reconoce y haci bon 
uso di esakinan awor. 

Anto netamente ora ta trata di 
interes vital di nos pais. Loke nan 
ta haci no ta djis expresa un punto 
di bista riba un asunto legal co- 
mun. Esaki no ta djis vota contra 
di mocionnan den Parlamento pa 
defende autonomia di nos pais, pa 
defende e posicion autonomo di 
Parlamento di Aruba pa dicidi riba 
presupuesto y pa defende e posi- 
cion autonomo di Gobernador di 
Aruba, pa niun Gobiemo di Hu- 
landa kere cu nan por hunga 
cun’e. Ta tristo cu e abo- 
gado y lidernan di MEP 
y PDR ta nenga di uza e 
analisis legal di Raad 
van Advies y Raad 
van State pa haci 
loke como abo- 
gado bo mester 
haci: defende cu 
alma y cuerpo e in- 
teres di bo cliente 
cu e constitucion, 
leynan, analisis y 
veredictonan legal 
cu tin. 

Den e caso aki e cli- 
ente ta bo pais y e 
posicion di Gober- 
nador! Loke nan ta 
haci ta pio ainda. 


Nan ta scoge pa no haci loke politi- 
conan responsabel ta haci: nan ta 
nenga di defende nan pais pasobra 
nan ta kere cu ta conveni nan pa 
bringa AVP enbez di defende Aru- 
ba. E ignorancia conciente 
di e realidad pa 
motibonan 
politico 
par- 


tidista ta un peligro grandi pa 
nos pais. Specialmente ora e ta bin 
di asina yama “lidernan politico”, 
Rene Herde ta conclui ta bisa. 

Aruba Mural Projects 
lo wordo lanza dia 
29 di oclober na San 
Nicolas 

Nos herencia cultural y fiestanan lo wordo 
pusha atraves di arte 

ROBERT Tromp t’e artista cu ta ehecutando e proyecto encarga dor 
di Minister Otmar Oduber, Aruba Mural Projects (AMP). Trabounan 
cu artista y studiantenan cu a sigui e tayer ta andando caba y pa dia 29 
di october Aruba lo por sera conoci cu AMP na San Nicolas. 

E proyecto aki ta pa realiza muralnan (murals) na San Nicolas y a inicia 
den luna di juli durante cual a eligi e artistanan y a duna e tayer na 
diferente hoben interesa. Awor e proyecto t’asina leu cu nan ta cla pa 
presente na Aruba henter diahuebs 29 di october na San Nicolas n’e 
rotonde banda di edificio di ex DOOV y dilanti Nicolaas Store (prome 
cu yega n’e bus station di Arubus). Lo cuminsa cu e proyecto riba 7 
pida muraya di Valero y deseo ta pa expande pa henter e caya (mas di 
37 muraya) cu artistanan local y internacional. 

E artistanan den e fase aki a wordo selecciona den un panel cu 
tabatin. Un total di 4 artista a wordo selecciona y a dicidi di bay cu 
dos artista hoben y dos cu mas experiencia. E meta ta pa nan traspasa 
nan experiencia n’e artistanan nobo p’asina e proyecto sigui crece. E 
hobennan cu a sigui e tayer lo bay yuda e artistanan cu e realizacion 
di e muralnan basa riba loke nan a siña, mientras cu e artistanan lo ta 
dunando guia y tips n’e muchanan. 

Ya for di algun siman pasa a cuminsa sinta cu e artistanan p’e muralnan, 
tambe a sinta cu otro artistanan cu tin hopi proyecto y ideanan cu ta 
den proceso, pasobra ta trata di un colaboracion di artistanan y no 
solamente di e proyecto di muralnan. Robert Tromp no kier a duna 
mucho detaye riba kico e proyecto riba su mes ta ensera, el a bisa cu e 
ta prefera pa mantene un tiki den secreto te dia 29 di october. Unico 
cu el a bisa ta cu kier pusha nos herencia cultural, fiestanan di Aruba 
y esaki atrabes di arte. 

Dos persena di Canada 
deteni cu droga 


POLISNAN diasabra 01.45, durante control riba 
caminda public, na haltura di Gusto y Señor Frogs, a 
mira un homber cu no tabata para bon riba su pia y e 
momento ey tabata canando direccion di “Cloud Nine”. 
Polis a cana bay den su direccion pa controla si e ta 
bou di influencia di alohol of cualkier otro substancia. 
Polisnan a topa abou di e trapi di Cloud Nine, dos homber 
cu tabata halando poeiro blanco parecido na cocaine. 
Polis a detene tur dos y a hibanan warda di Santa Cruz. 


Mas tiro di arma di 
candeia tendi 


DIASABRA 05.29 central ta haya yamada cu den 
bisindario di Las Calenas, nan a tende tiro di arma di 
candela. Polis a controla den e bisindario, pero no a topa 
cu nada particular. 


Fiex Team cu 
difirente centrei 


Polis a detene 
homber pa maltrato 
y destruccion 


CENTRAL a manda Polis diasabra 
11.10, na Hua Run Supercenter pa 
un destruccion. 

Eynan un grupo di persona ta mustra 
Polis na Excellent Hardware & Home 
Center, na unda dilanti e entrada 
tabatin mas omenos binti persona 
para den un kring y riba vlur tabatin 
dos homber cu e homber sospechoso 
J.D.C.G. bon wanta te ora cu Polis a 
yega y a detene. 

Despues un testigo, ta bisa cu el a 
mira e sospechoso core tras di un otro 
homber cu un biga. 

E sospechoso a maltrata e homber y 
despues a dal su auto Lexus TS 330, 
color di plata A-51369. 

E victima RH ta bisa cu el a bay bishita 
e bisiña O.A.A, ora cu esaki a sali pafo 


na grito y e sospechoso coriendo su 
tras. 

E sospechoso a purba di dal O.A.A. cu 
e biga y a dal rib’e auto Toyota Yaris 
color shinishi A-4244. 

R.H a purba calma e sospechoso 
pero ela dale cu e biga riba su brasa 
robes. R.H. a scapa di dje y a core 
bay direccion pariba n’e hardware 
store. Rib’e parkinglot, e sospechoso 
a bolbe del R.H. mas cu un biaha na 
difirente luga na su curpa. 

R.H. a logra drenta den e luga y dos 
homber a gara e sosechoso y pone 
riba vlur te ora cu Polis a yega. R.H.a 
wordo hiba poli cu ambulance pa 
tratamento. 

E sospechoso a keda deteni y hiba 
warda. E biga a keda confisca. 


DIASABRA 17.00, Flex Team a tene control den 
bisindario di e casnan di pueblo na Pos Chiquito, Sabana 
Basora Noord, a haltura di Calidad Supermarket y tambe 
den Dakota, den e cayanan Pindastraat, Mandolinstraat, 
Appelsinastraat y den Timbalstraat y bisindario di Coney 
Eisland. Durante control den Pos Chikito, Polis a topa 
cu e mucha homber Y.Y.Y. para na un muraya lomba 
sunu. Polis a mustre riba su comportacion y a mande for 
di e luga. Na haltura di un cas na Pos Chikito, Polis a 
topa cu dos mucha homber ta hunga bala riba caminda 
publico. Polis a mustranan cu esey no ta permiti. Nan a 
compronde y a bay paden cunan bala. 


Homber detene cu 
puñal den man 

DURANTE Patruya diasabra 23.25, central a manda 
Polis na Italie Snack pa un pelea. Eynan Polis a mira un 
homber desconoci cu un puñal den su man robes. Polis a 
bay riba dje, y a bise pa bente abou, pero e no a tende y a 
bay riba Polis. Mesora Polis a reacciona y a saca su arma 
reglamentario, mientras cu un otro Polis a bin di atras y 
a kita e puñal for di dje y pone den boei. Mas o menos 
23.35, el sospechoso O.L.L.R naci na Aruba di 23 aña, a 
keda deteni pa posicion di arma y hiba warda di Shaba, 
despues cu el a haya boet y a interogue a lague bay cas. 


Homber a perde 
respet pa Pelis y a 
keda deteni 


POLIS durante patruya diasabra 
03.34, a mira un auto coriendo un 
Toyota Glansa Shinishi A-51559 
den Helfrichstraat y tabata haci 
maniobranan di canta tire. Despues 
e chauffeur a core bay riba B.vd V. 
Zeppenfeldstraat y a pone e trafico 
na peliger. 

Polis a para e chauffeur na haltura di 
Papa Cigar. 

Ora cu Polis a puntre pa su rijbewijs 


y papel di auto, el a bisa cu e no tin 
rijbewijs y e auto no tin ningun papel. 
Despues el a insulta e Polis yame pa 
Payaso y no a mustra singun respet, 
y a sigui bisa cu e auto no tin ningun 
papel y no kier a duna su nomber. 
Relaciona cu esey, Polis a cuminsa 
cu e investigacion y a detene. A hibe 
warda di San Nicolas, na unda el a 
keda sera pa investigacion. 


















